شنۆ محمەد : ئازاره‌كانى من. – WTARIKURD\nشنۆ محمەد : ئازاره‌كانى من.\nمن بونه‌وه‌رێكى ئاوام بێ ئه‌وه‌ى ویست و ئیراده‌م له‌سه‌ر بێت هه‌ر له مناڵیه‌وه له برى من بیر كراوه‌ته‌وه ، قسه كراوه ، بڕیاردراوه ، ته‌نانه‌ت شێوه‌ى ژیان و هه‌ڵسوكه‌وتیشم له‌لایه‌ن نێرینه‌كانى خێزان و كۆمه‌ڵگاوه بۆ دیارى كراوه ، باوكم و براكانم هه‌روه‌ك چۆن خاوه‌نى ئۆتۆمبێل و پاره‌و سه‌یاره‌ن ، ئاواش خاوه‌نى منن ، ئه‌وان هه‌روه‌ك چۆن خۆیان به خاوه‌نى ئۆتۆمبێله‌كانى خۆیان ئه‌زانن ئاواش خۆیان به خاوه‌نى من ئه‌زانن? ئه‌وان به شێوه‌یه‌ك هه‌ڵسوكه‌وتم له‌گه‌ڵ ئه‌كه‌ن وه‌ك بڵێ ى من ئامرازێكم دروست كراوم بۆ پڕكردنه‌وه‌ى بۆشاییه‌كانى ئه‌وان، ئه‌وان به شێوه‌یه‌ك سه‌یرم ئه‌كه‌ن وه‌ك بڵێ ى من بونه‌وه‌رێكم سه‌رتاپاى جه‌سته و گیانم نغرۆ بووه له تاوان و خراپه‌كارى بۆیه هه‌رده‌م چاویان له‌سه‌ر منه و چاودێریم ئه‌كه‌ن نه‌بادا جه‌سته پر تاوانه‌كه‌م تژى تر بێت له خراپه‌كارى!!! من نه جه‌سته‌م نه عه‌قڵم نه‌نه‌ستم له‌ده‌ست خۆم نیه من به هه‌موو مانایه‌كه‌وه خاوه‌نى چه‌ند پیاوێكم ئه‌و پیاوانه‌ش چۆنیان بوێ ئاوا ئاراسته‌م ئه‌كه‌ن ، چۆنیان بوێ ئاوا بیر ئه‌كه‌مه‌وه ، ئه‌وه ئه‌پۆشم كه ئه‌وان پێیان جوانه ، ئه‌وه ئه‌كه‌م كه ئه‌وان پێیان ڕه‌وایه ، ئه‌چمه ئه‌و شوێنه كه ئه‌وان پێیان باشه ، له‌گه‌ڵ ئه‌و كه‌سه هه‌ڵسوكه‌وت ئه‌كه‌م كه ئه‌وان پێیان پاكه ، له‌گه‌ڵ ئه‌و كه‌سه قسه ئه‌كه‌م كه ئه‌وان به باشى ئه‌زانن ، شوو به‌و كه‌سه ئه‌كه‌م كه ئه‌وان به دڵیانه ، ڕقم له‌و كه‌سه‌یه كه ئه‌وان ڕقیان لێیه، ئه‌و كاته ئه‌چمه ده‌ره‌وه كه ئه‌وان بڕیارى له‌سه‌ر ئه‌ده‌ن ، له قوتابخانه تا ئه‌و شوێنه ئه‌خوێنم كه ئه‌وان گه‌ره‌كیانه ، هه‌ر كاتێك ئه‌وان بڕیاریاندا له خوێندن دوور بكه‌ومه‌وه ئه‌بێت دوور بكه‌ومه‌وه ئیدى گرینگ نیه له چ قۆناغ و ئاستێكم !!! ئه‌و جلانه‌ش ئه‌پۆشم كه ئه‌وان بڕیاریان له‌سه‌ر داوه نه‌ك من .\nتاكه تاوانى من ئه‌وه‌یه من ژنم و ئه‌وان پیاو ، هه‌موو ئه‌و ناخۆشى و تاڵیانه‌ى ئه‌یچێژم باجى ژن بونمه نه‌ك خراپه‌كار بوونم ، له مه‌مله‌كه‌تى ئێمه ژن بوون واته تاوانبار بوون ، واته زه‌لیل بوون ، ژن بوون واتا قوربانى دان له پێناو سه‌ره‌تاییترین مافى سروشتى خود ، ژن بوون واتا شه‌ڕێكى به‌رده‌وام و دانه‌براوه له‌گه‌ڵ هه‌موو پۆخله‌واته‌كانى كۆمه‌ڵگا ، له مه‌مله‌كه‌تى ئێمه ژن بوون واتا كاركردن بۆ ڕزگار بوون له ته‌وقى دیلى ، به‌ڵام چه‌ند ته‌وق !!! ته‌وقى نێرینه‌كان، یا ته‌وقى كلتورو ئاین ، یا ته‌وقى كۆمه‌ڵگاو ده‌سه‌ڵات ، یا ته‌وقى خێزان و قوتابخانه و هاوڕێكان ، ته‌وقه‌كان ئه‌وه‌نه زۆرن ژنان تا یه‌كێكیان ئه‌پچرێنن یه‌كێكى تر له لایه‌كى تره‌وه به به‌هێزتر له جاران دروست ئه‌بێته‌وه و ده‌ست ئه‌كاته‌وه به كۆیله كردنى ژن ، ته‌وقه‌كانى مه‌مله‌كه‌تى ئێمه ئه‌وه‌نه زۆرن ته‌مه‌نى كورتى ژن فریاى شكاندنیان ناكه‌وێ بۆیه یا بێ هیوا دا ئه‌نیشێت و چاوه‌ڕێى فریادره‌سێكى ئه‌فسوناوى ئه‌كات بێت و رزگارى بكات ، یا هه‌وڵ ئه‌دات له‌و به‌ندیخانه‌یه گه‌وره ڕزگارى بێت و بچێته ده‌ره‌وه ئیدى گرینگ نیه بۆ كوێ گرینگ ئه‌وه‌یه ڕزگارى بێت له‌و فه‌زا خوێناویه له‌و فه‌زا پڕ خراپه‌كاریه !!!\nگه‌ر ژن بوون له مه‌مله‌كه‌تى ئێمه تاوانێكى ئه‌وه‌نه گه‌وره نه‌بوایه هیچ كام له ئێمه جه‌لاده‌كانى ژنانمان به ئازادى له‌سه‌ر شه‌قامه‌كان نه ئه‌بینى ! گه‌ر ژن بوون تاوان نه‌بوایه هێزى كۆمه‌ڵگاو نێرینه‌كان به‌رامبه‌ر به ئێمه لۆژیك ئه‌بوو نه‌ك داركارى ، عه‌قڵ ئه‌بوو نه‌ك ماسولكه ، خۆشه‌ویستى ئه‌بوو نه‌ك رق ، گوڵ ئه‌بوو نه‌ك گوللة، له مه‌مله‌كه‌ته‌كه‌ى ئێمه‌دا ته‌قینه‌وه‌ى بۆمب و هاتنه ده‌ره‌وه‌ى ژن به ته‌نیا یه‌كسانه به‌یه‌ك !!! له مه‌مله‌كه‌ته‌كه‌ى ئێمه‌دا ڕۆژانه بێ تاوانه‌كان به ده‌ستى تاوانباره‌كان ئه‌خرێنه زیندان ، له مه‌مله‌كه‌ته‌كه‌ى ئێمه‌دا ئه‌بێت ژنان له ناو چوار دیوارى ماڵه‌وه دابنیشن و چاوه‌ڕێ ى فه‌رمانه‌كانى باوك، برا ، مێرد بكه‌ن بۆ ئه‌وه‌ى شه‌ره‌فى پیاوه‌كان بپارێزن ئه‌بێت له ژێر فه‌رمانیان ده‌رنه‌چن ، ژنانى مه‌مله‌كه‌تى ئێمه چاوه‌رێ ى پیاوان ئه‌كه‌ن ئاخۆ كه‌ى و چۆن و بۆ چه‌ند چركه‌یه‌ك ده‌روازه‌ى ئازادیان بۆ ئه‌كه‌نه‌وه یا رێگایان پێ ئه‌ده‌ن بۆ بازاركردنێك و چوونه ده‌ره‌وه‌یه‌ك !!! ئه‌وانیش هه‌ر هه‌فته‌ى له شارێك و هه‌ر مانگه‌ى له ووڵاتێك و هه‌ر ساڵه‌ى له قاره‌یه‌كن ! ئه‌وان ئازادى و سه‌ربه‌ستیان ئه‌وه‌نه زۆره وه‌ك بڵێ ئه‌وه هى ئێمه‌یه بۆ خۆیانیان بردوه و دابه‌شیان كردوه ، ئێمه له‌سه‌ر یه‌ك په‌یوه‌ندى ته‌له‌فۆنى هه‌ڵه جه‌سته‌مان خه‌ڵتانى خوێن ئه‌كرێت ، له‌سه‌ر یه‌ك خۆشه‌ویستى خوێنمان حه‌ڵاڵ ئه‌كرێته‌وه شه‌ره‌فمان ئه‌كرێته‌وه ، له‌سه‌ر یه‌ك دڵدارى به‌ردباران ئه‌كرێین ، ئه‌وانیش له هه‌ر كوچه‌یه‌كى شاره‌كه‌ى ئێمه‌دا ماڵێكیان كردۆته‌وه سۆزانیخانه ، ئه‌م سۆزانیخانانه له مه‌ڵبه‌ندى عه‌قڵخانه‌كان زیاتر ڕه‌واجیان هه‌یه لاى ئه‌وان، ئه‌وان له پێناو گه‌یشتن به‌و سۆزانیخانانه ئاماده‌ن ئێمه بكه‌نه پردێكى پۆڵاین بۆ په‌رینه‌وه‌یان بۆ ئه‌وێ ، كه‌چى خۆیان له ماڵه‌وه پارێزگارى له شه‌ڕه‌فى ئێمه ئه‌كه‌ن ئه‌و شه‌ره‌فه‌ى ئه‌وان ده‌مێكه له ده‌ستیانداوه و دۆڕاندویانه .\nژن بوون له مه‌مله‌كه‌تى ئێمه گۆرستانى ژنه عاشقه‌كانه، به‌ندیخانه‌ى ژنه ئازاده‌كانه، دۆزه‌خى ژنه به‌هه‌شتیه‌كانه، له مه‌مله‌كه‌ته‌ى ئێمه ژن بوون له ژه‌هر تاڵتره ، هه‌ر ژنێك بيه‌وێ ژن بوونى خۆى له ووڵاتى ئێمه‌دا بسه‌لمێنێ ئه‌بێت تامى ژه‌هر بكات، ژه‌هر نۆش بكات ، چونكه خێزان و سيسته‌م و په‌روه‌رده‌ى ووڵاتى ئێمه كارگه‌يه‌كى گه‌وره‌ى ژه‌هره بۆ ژنان ، به‌تايبه‌تى ئه‌و ژنانه‌ى ئه‌يانه‌وێ ته‌وقى ديلى و كۆيله‌يى بشكێنن .\nوێنەکە وەرگیراوە .\nبه‌ڕێوه‌به‌رایه‌تی کاتی له رۆژئاوای کوردستان راگه‌یه‌ندرا .\nشادمان مەلا حەسەن : مام جەلال و کاک نەوشیروان


زمانی کوردی و ئاوابوونی خۆری ستانداردبوونی\nئه‌گه‌ر ته‌نیا چه‌ند ساتێک بمانه‌وێت تێبینی ڕاگه‌یاندنێک بکه‌ین، به‌تایبه‌ت په‌خشه ئاسمانیه‌کانی کورد، ئه‌وا، نه‌ک په‌یڕه‌ونه‌کردنی زمانێکی ستاندارد، به‌ڵکو ڕێنووسیشیان به‌ره‌و ئاقارێکی شێواندن بردووه، چونکه ته‌نیا که ناڵێک له یه‌ک کاتدا، له ژێرنووسه هه‌واڵییه‌کاندا تیپی لاتینی و تیپی به ناو عه‌ره‌بی به‌کار ده‌هێنن، ئه‌مه خۆی به‌شێکه له پرۆسه‌ی له‌گۆرنانی زمان، ئیدی ئێمه چ تروسکایه‌ک له ڕاگه‌یاندنه‌کان (به تایبه‌ت په‌خشه ئاسمانییه‌کان) ببینین تا ببن به‌و ئه‌ڵته‌رناتیڤه‌ی که ئێمه‌ی کورد ساڵانێکه به دوایدا وێڵین. ...\nچه‌ند سه‌رنجێکی کورت له‌سه‌ر زمان و قه‌یرانی زمانی ستاندارد له کۆمه‌ڵگای کوردیدا\nئه‌گه‌ر بمانه‌وێت باس له نه‌ته‌وه‌یه‌ک بکه‌ین ئه‌وا ده‌بێت سه‌ره‌تا باسی زمانیان بکه‌ین چونکه نه‌ته‌وه، بوونی نابێت ئه‌گه‌ر زمانێک ئه‌و نه‌ته‌وه‌یه نه‌ناسێنێت، واتا زمان پێناسی هه‌ر نه‌ته‌وه‌یه‌کی ئه‌م سه‌ر زه‌مینه‌یه؛ هه‌روه‌ها بنه‌مایه‌کی سه‌ره‌کییه بۆ دروستکردنی هه‌ستی ناسیۆنالیستی لای هه‌ر تاکێکی ئه‌و کۆمه‌ڵه‌ی که باوه‌ڕی به زمان بوونیه‌تی خۆی هه‌یه. ئه‌گه‌ر مێژووی ده‌وڵه‌ته داگیرکه‌ره‌کان بخوێنینه‌وه، ئه‌وا ئه‌و کات بۆمان ڕوون ده‌بێته‌وه، که ئایا یه‌که‌م چه‌ک بۆ جینۆساید و هه‌ڵته‌کاندنی نه‌ته‌وه‌یه‌ک، پوکاندنه‌وه‌ی زمانه‌که‌یه‌تی، دواتر بواره سیاسی و ئابووریه‌کانی تری ده‌خرێته پڕۆسه‌ی له‌ناو بردنه‌وه، به‌هه‌ر حاڵ هه‌رچۆنێ، گرنگی زمان بۆ هه‌ر کۆمه‌ڵگا و نه‌ته‌وه‌یه‌ک، له‌م چه‌ند دێڕه‌دا ناخرێته ڕوو.\nئه‌گه‌ر ئاوڕێک له زمانی کوردی بده‌ینه‌وه، به تایبه‌ت له سه‌رده‌می ئه‌مڕۆماندا، ده‌بینی جۆرێک له هێرشی وشه‌ی بێگانه هه‌وڵ ده‌دات هه‌ره‌س به‌م زمانه پاراوه کوردییه بهێنێ، که مێژوویه‌کی درێژی هه‌یه، نه‌ته‌وه‌یه‌ک شانازی پێوه کردووه، به‌ڵام به هۆی نه‌بوونی کیانێکی سیاسی سه‌قامگیر بۆ ئاوڕدانه‌وه له‌م گرفته‌ی که زمانی کوردی تێیکه‌وتووه. هه‌روه‌ها له پاڵ نه‌بوونی ئه‌م کیانه‌دا، که‌مته‌رخه‌میه‌کی تر ده‌بینرێت له زمانه‌وانانی کورد، که ئه‌وان له هه‌وڵی ئه‌وه‌دا نین، که ئه‌م درزه پڕ بکه‌نه‌وه، که زمانه‌که‌مانی توشی هه‌ڵپه کردووه. هه‌روها هه‌ندێ جار که‌مته‌رخه‌میه‌که ده‌که‌وێته ئه‌ستۆی گه‌لی کورد، چونکه ئه‌وانیش هۆکارێکن بۆ دروستکردنی پشێوی، بۆ ئه‌م بارودۆخه‌ی که زمانه‌که‌مانی تێکه‌وتووه.\nئه‌مانه‌ی سه‌ره‌وه ده‌توانین بڵێین هه‌موو هاوکاری یه‌کترن بۆ له خشته‌بردنی زمانێک که تا ئێستا به ده‌ست به ستانداردبوونیه‌وه ده‌ناڵێنێت. به‌س مه‌خابن، ئه‌گه‌ر ئه‌مانه هه‌موویان ببنه له‌مپه‌ڕێک له‌به‌رده‌م زمانه‌که‌مان، ئه‌وا ده‌توانین بڵێین، میدیاکان بوونه‌ته چاوگی ئه‌و وێرانکارییه‌ی زمان. چونکه له‌سه‌ر ده‌می ئه‌مڕۆدا، که گلۆبالیزم کۆمه‌ڵێک لایه‌نی نێگه‌تیڤیی هه‌یه، ئه‌وا ئێمه‌ی کوردزمان شانمان خستووه‌ته ژێر ئه‌م لایه‌نه نه‌رێیانه‌ی ئه‌م دۆخه، چونکه، ڕاگه‌یاندنه‌کان بێ گوێدانه یاسا و پره‌نسیپه‌کانی زمان، به تایبه‌ت لایه‌نی سینتاکسی و مۆرفۆلۆژیه‌کان، به‌ربوونه‌ته، گیانی زمانێک که خۆی گیرۆده‌ی نغرۆ بوونه.\nئه‌گه‌ر ته‌نیا چه‌ند سانتێک بمانه‌وێت تێبینی ڕاگه‌یاندنێک بکه‌ین، به‌تایبه‌ت په‌خشه ئاسمانیه‌کانی کورد، ئه‌وا، نه‌ک په‌یڕه‌ونه‌کردنی زمانێکی ستاندارد، به‌ڵکو ڕێنووسیشیان به‌ره‌و ئاقارێکی شێواندن بردووه، چونکه ته‌نیا که ناڵێک له یه‌ک کاتدا، له ژێرنووسه هه‌واڵییه‌کاندا تیپی لاتینی و تیپی به ناو عه‌ره‌بی به‌کار ده‌هێنن، ئه‌مه خۆی به‌شێکه له پرۆسه‌ی له‌گۆرنانی زمان، ئیدی ئێمه چ تروسکایه‌ک له ڕاگه‌یاندنه‌کان (به تایبه‌ت په‌خشه ئاسمانییه‌کان) ببینین تا ببن به‌و ئه‌ڵته‌رناتیڤه‌ی که ئێمه‌ی کورد ساڵانێکه به دوایدا وێڵین. هه‌رچه‌نده، ئێستاش بورا ماوه که بمانه‌ێت به شێوازێکی ئه‌کادیمی و له‌سه‌ر سیستمێکی ئه‌خلاقی دوور له پاوچه‌گه‌ری و دوور له هه‌موو پابه‌ندییه‌کی سیاسی، ده‌توانین جارێکی تر زمان ببوژێنینه‌وه، به چه‌ند هه‌نگاوێک، که به‌کورتی له‌م خاڵانه‌ی خواره‌وه‌دا باسی ده‌که‌ین.\nوه‌زاره‌تی ڕۆشنبیری هه‌وڵ بدات فلته‌رێک بۆ هه‌موو ئه‌و که‌ناڵانه دابنرێت که په‌خشیان به زمانی کوردییه، واتا له هه‌ر ڕاگه‌یاندنێکدا پێویست بکات پسپۆڕێکی زمانه‌وانی دابنرێت، تا بتوانێت پلانێکی ئه‌کادیمی زمانه‌وانی بخاته به‌ر ده‌ستی به‌ڕێوه‌به‌رانی.\nکۆڕێکی زانستی زمانی دابنرێت تا بتوانن زاراوه‌یه‌کی تازه‌ی مۆدێرن بۆ هه‌موو ئه‌و ئامێره زانستی و ته‌کنۆلۆجیانه‌ی که دێنه ناوه‌وه، دابنێن، چونکه ئه‌گه‌ر وا نه‌بێت ئه‌وا له‌چه‌ند ساڵی داهاتوو پێشبینی ئه‌وه دکرێت، که زمانه‌که‌مان ته‌واو توشی داشۆرین بێت.\nهه‌وڵدانی لایه‌نه به‌رپرسه‌کان، بۆ به‌کوردیکردنی هه‌موو ئه‌و ئامێرانه‌ی که هاورده‌ی کوردستان ده‌کرێن، چونکه ئه‌م ئامێرانه، به تایبه‌ت، کۆمپیوته‌ر و مۆبایل و پله‌یسته‌یشن، ده‌توانێت کاریگه‌رییه‌کی گه‌وره له‌سه‌ر زمانی منداڵ دروست بکات، ئه‌م قۆناغه‌ی مندالیش هه‌ستیاره، به‌چی گۆش بکرێت سبه‌یش هه‌ر ئه‌وه لای ده‌مێنێته‌وه.\nله‌سه‌رووی ئه‌مانه‌شه‌وه، بڕیاری سیاسی و ده‌سه‌ڵات ده‌بێت بابه‌تییانه بڕیار له‌سه‌ر شێوه‌زاڕیک بدات، بۆ به ستاندارد بوونی وه‌ک زمانێکی فه‌رمی. چونکه ئه‌م جۆره دوفاقه‌ییه، شێوازێک له نیگه‌رانی لای هه‌موو خه‌ڵک دروست کردووه، هه‌روه‌ها، ئه‌م جۆره دوو فاقه‌ییه، ئه‌گه‌ری په‌رت کردنی نه‌ته‌وه‌یه‌کی هه‌یه به ناوی کورده‌وه، چونکه جگه له دروست کردنی سنوور زیاتر هیچ خزمه‌تێک به زمانی کوردی ناکات.\nهه‌روه‌ها یه‌کخستنی ڕینووس و زمانی پرۆگرامه‌کانی خوێندن، له گشت ناوه‌نده‌کانی خوێند ن و داموو ده‌زگاکانی ده‌وڵه‌تدا.\nده‌توانین بڵێین زمان بوونه‌وه‌رێکی زیندووه و به‌رده‌وام له گۆڕاندایه، به‌ڵام ئه‌م گۆرانه‌ی که زمانی کوردی پیایدا تێده‌په‌رێت، گومانی تێدا نییه جگه له زیان هیچ سوودێکی پێناگه‌یه‌نێت.


کۆدی هەواڵ: 2965\nڕێکەوتی بڵاوکردنەوە: 13:34 - 2021/08/04\nبەپێی هەواڵی کوردپرێس، پشکنەری گشتیی وەزارەتی بەرگریی ئەمریکا لە ڕاپۆرتێکدا کە ڕادەستی ئەندامانی کۆنگرێسی وڵاتەکەی کردووە باس لە درێژەی پشتگیرییە سەربازییەکان دەکات بۆ هێزە کوردەکانی سووریا بۆ شەڕی داعش.\nپشکنەری گشتیی وەزارەتی بەرگریی ئەمریکا جەخت دەکاتەوە کەرەستە سەرەکییەکانی هێزە کوردەکانی سووریا لەوان چەک، تەقەمەنی، کەرەستەی پزیشکی و پێداویستیی دیکەی جەنگی دابین دەکات.\nلەم ڕاپۆرتەدا کە بۆ مانگی ئەیپرێل تا جووڵای 2021 ئاماژە دەکات هێزی هاوپەیمانان بە سەرۆکایەتیی ئەمریکا بەردەوامە لە مەشق و ڕاهێنانی هێزە کوردەکانی سووریا کە بریتین لە ڕاهێنانی پزیشکی لە بەرەکانی شەڕ، ڕاهێنانە باوەکانی سەربازی، ڕاهێنانی کۆ کردنەوەی زانیاری و ڕاهێنانی بەرەنگار بوونەوەی یاخیبووان لەو زیندانانەی کە داعشی لێیە.\nپێنتاگۆن جەخت لەوە دەکاتەوە کە ئێستاش داعش گەورەترین هەڕەشەیە بۆ سەر ناوچەی ژێر کونترۆڵی کوردەکانی سووریا و هۆشداریی داوە کە ئەم گرووپە تیرۆریستییە ئێستاش بەدوای ڕووخاندن و تەقاندنەوەی دامەزراوە نەوتییەکانی کوردستانی سووریایە.\nسووریاداعشرۆژئاوائەمریکاهاوپەیمانانهەسەدەهێزەکانی سووریای دیموکرات


لە ڕێورەسمى پەردەلادان لەسەر پەيكەرى كولتوور و خۆشەويستیدا - اخبار العراق\nاخبار العراق » كوردى » لە ڕێورەسمى پەردەلادان لەسەر پەيكەرى كولتوور و خۆشەويستیدا\nلە ڕێوڕەسمی پەردەلادان لەسەر تازەترین پەیکەریدا، بەناوی (کولتوور و خۆشەویستی) کە رۆژی شەممە لە سلێمانی (11/8/2018) بەڕێوە چوو، هونەرمەندی پەیکەرتاش زیرەک میرە. پرۆژەی (خەڵاتی گەل)ی راگەیاند.\nمیرە لەبارەی ئەم پرۆژەیەوە زیاتر روونکردنەوەی دا و گوتی: ”ماوەی ساڵێک و 6 مانگ بە دروستکردنی ئەم پەیکەرەوە خەریک بووم“، گوتیشی: ”لەم قەيرانە داراييەى كە حكوومەتى هەرێمی کوردستان تووشى بووە، پێم باشە هەر لايەنێك، ياخود سەرمايەدارێك يان هەر كەسێك لە توانايدا بێت، وەكوو ئەركێكى نيشتيمانى و ئەخلاقى، بەشێك لە چارەسەرکردنی لێکەوتەکانی ئەم قەيرانە بگرێتە ئەستۆى خۆى، تا كولتوور و هونەرى نەتەوەكەى خۆمان بپارێزين، چونكە كولتوور و هونەر وەكوو ناسنامە و ئاڵايەكە بۆ نەتەوەيەك، بۆیە سوپاسى بەڕێز ڕەنج محەمەد مەجید بەگ دەكەم کە سپۆنسەریی ئەم پەیکەرەی کردووە.”\nزيرەك ميرە گوتیشی:”دەمەوێت ئەم پەيكەرە ببێتە هۆى قووڵبوونەوەی پێكەوەژيان و يەكترى قبووڵكردن، دەمەوێت پێكەوە نيشتيمانێكى نوێ دابمەزرێنين و دوور لە رق و کینە و یەکتر سووککردن و ململانێی ناجۆر کە زیانی گەورەی لە هەموو لایەنەکانی ژیانی کۆمەڵگەی کوردستانی داوە لەنێوان هەموو پارچەکانی کوردستان و لەنێو خودی هەریەک لە پارچەکانیشدا.”\nهەر لەو ڕێوڕەسمەدا هونەرمەند زیرەک میرە، پرۆژەیەکی تازەی خۆی راگەیاند بەناوی (خەڵاتی گەل)ەوە و داوای لە خەڵکی هەر چوار پارچەی کوردستان کرد، کە هەریەک بەپێی توانای خۆی ئەگەر بە بڕێکی کەمیش بێت، پێشکەش بە سندووقی (خەڵاتى گەل)ی بکات، تا ببێت بە بەشێك لەو كەسايەتييانەى كە هاوكار بوون لە پاراستنى وڵات و نەتەوە و كولتوور و هونەرى خۆیان و چەندین كوردى ديكەى وەكوو خۆیان، لە ناوەوە و دەرەوەى وڵات.”\nميرە بە دڵێكى پڕەوە بەردەوامیى پێ دا و گوتى:”توو ئەو خوايەتان ئەم بابەتە مەبەستنەوە بە حزبايەتىیەوە، با ئێمە لەناو خۆماندا، بێ جياوازى هاوكاریى کەسە لێهاتوو و شیاو و سەرکەوتووەکانی گەلەكەى خۆمان بكەين.”


داعش هەوڵی ئازادکردنی زیندانیانیدا\nنوێنەری تایبەتیی نەتەوە یەكگرتووەكان لە عێراق سەردانی سەرۆك وەزیرانی كرد و جەختیكردەوە كە پشتیوانی دەكەن لە دەرچوواندنی ئەنجامەكانی هەڵبژاردن بەشێوەیەكی ڕاستگۆیانە.\nبەپێی ڕاگەیەندراوێكی نووسینگەكەی، ئێوارەی ئەمڕۆ چوارشەممە مستەفا كازمی سەرۆك وەزیرانی عێراق، پێشوازی لە جێنین پلاسخارت نوێنەری تایبەتیی نەتەوە یەكگرتووەكان لە عێراق كردووە.\nهەڵبژاردنی پێشوەختەی ئەنجومەنی نوێنەران و چۆنێتیی بەڕێوەچوونی پرۆسەكە لە هەموو ڕوویەكەوە تاوتوێكراوە و سەرۆك وەزیرانی عێراق سوپاسی بەشداری و پشتیوانیی چاودێرانی نێودەوڵەتی و ڕێكخراوە نێونەتەوەییەكانی لە پرۆسەكەدا كردووە، وەك ڕاگەیەندراوەكە ئاشكرایكردووە.\nئاماژە بۆ ئەوەش كراوە كە جێنین پلاسخات نوێنەری تایبەتیی نەتەوە یەكگرتووەكان لە عێراق، ئەو پەیامەی گەیاندووە بە مستەفا كازمی كە نێردەی نەتەوە یەكگرتووەكان لە عێراق لایەنێكی پشتیوان و بەهێزكەری ڕێوشوێنەكانی كۆمسیۆنی باڵای سەربەخۆی هەڵبژاردنەكانی عێراقە.\nپلاسخارت ڕایگەیاندووە، نەتەوە یەكگرتووەكان جەختدەكاتەوە كە پشتیوانیی نێودەوڵەتی لەو ڕووەوە بەردەوامدەبێت لەپێناو دەرچوواندنی ئەنجامەكانی هەڵبژاردن بەشێوەیەكی ڕاستگۆیانە كە گوزارشت لە ویستی دەنگدەرانی عێراق بكات.\nداعش هەوڵی ئازادکردنی زیندانیانیدا 21/01/2022\nسەرۆكوەزیرانی عێراق دەڵێت، “دەستبەرداری بونیادنان و شكۆی دەوڵەت نابین و چاوپۆشی لە زیادەڕۆكاران ناكەین”. ئەمشەو 8ی شوبات، لە…\nلەسەر كوشتنی خێزانە 20 كەسییەكەی بابل هێزێكی “سوات” دەستگیركران\nبەهۆی ڕووداوی كوشتنی 20 ئەندامی خێزانێك لە پارێزگای بابل، هێزكێكی سەر بە ”سوات”ی عێراقی و ژمارەیەك ئەفسەری پارێزگاكە…\nئیستەنبوڵ.. بەهۆی ژێرئاوكه‌وتنی به‌له‌مێك دوو كه‌س گیانیان له‌ده‌ست دا\nلە توركیا له ئاكامی ژێرئاوكه‌وتنی به‌له‌مێكی ڕاوه‌ماسی له ئیستەنبوڵ دوو كه‌س گیانیان له‌ده‌ست دا، له‌لایه‌ن تیمه‌كانیشه‌وه 11 كه‌سی…\n320 ملیار دینار خرایە سەر حسابی وەزارەتی دارایی هەرێم\nوەزیری دارایی عێراق واژووی لەسەر خەرجكردنی بڕی 320 ملیار دیناری بەشە بودجەی هەرێم كردووە، بەڵام ڕوون نییە كەی…


کوردیپێدیا - 500 هەزار قوتابی لە هەولێر تاقیکردنەوە ئەنجام دەدەن\n📊 500 هەزار قوتابی لە هەولێر تاقیکردنەوە ئەنجام دەدەن | پۆل: ئامار و راپرسی | زمانی بابەت: 🏳 کوردیی ناوەڕاست\n500 هەزار قوتابی لە هەولێر تاقیکردنەوە ئەنجام دەدەن\nلەسەرتاسەری هەرێمی کوردستان تاقیکردنەوەکانی کۆتای وەرزی یەکەم دەستی پێکرد و لەسنوری بەڕێوەبەرایەتی پەروەردەی هەولێرهەولێر 409 قوتابخانە تاقیکردنەوەی تیادا ئەنجام دەدرێت.\nعەبدولرەزاق تەلعەت، بەڕێوەبەری تەکنیکی ئەزمونەکان لە بەڕێوەبەرایەتی پەروەردەی هەولێر بە دواڕۆژی راگەیاند: لەهەولێر لە دوو هەزار و 13 هۆڵدا تاقیکردنەوەکان ئەنجام دەدرێت و 569 هەزار قوتابی بەشداری تاقیکردنەوەکان دەکەن.\nوتیشی: سەرجەم ئامادەکاریەکان بەتەواوەتی کراوە بۆتاقیکردنەوەکان یەکەم رۆژی تاقیکردنەوەکانیش بێگرفت بەڕێوەچوون و ئەم پرۆسەیە تا 16ی ئەم مانگە بەردەوام دەبێت شێوازی پرسیارەکانیش پەنجا لە سەدی پرسیارەکان وەڵامدانەوەی بەشێوەی هەڵبژاردنە و پەنجا لەسەدی پرسیارەکانی تر شیکاریە.\nئاماژەی بەوەشکرد: دوای تاقی کردنەوەکان بۆماوەی پێنج ڕۆژ قوتابیان پشوو وەردەگرن و دواتر دەوام و پرۆسەی خوێندن دەست پێدەکاتەوە.\n#هەولێر | #07-01-2020 |\n➕ ئەم بابەتە لەلایەن: (بەناز جۆڵا)ەوە لە: Jan 7 2020 7:50PM تۆمارکراوە


دایکی هاوڕێیەكی گیانبەختكردوی كۆمەڵە ماڵئاوایی لە ژیان كرد - کۆمەڵەی زەحمەتکێشانی کوردستان\nدایکی هاوڕێیەكی گیانبەختكردوی كۆمەڵە ماڵئاوایی لە ژیان كرد\nبەداخەوە سەرلەبەیانی ئەمرۆ دایە بێهجەت هیدایەت مەزهەری ، دایکی هاوڕێی گیانبەختكردوی كۆمەڵە هاوڕێ جەلیل دەشتی لەتەمەنی 80 ساڵی لە شاری سنە ماڵئاوایی لە ژیانكرد.\nدایە بێهجەت، هەروەها خوشکی چوار گیانبەختکردو هاوڕێیان رەحمان، ناسر، نادر و محەمەد هیدایەت مەزهەری بوو کە خەم و ئازاری لەدەستدانی براکانی و رۆڵەکەی هەرگیز وەرەی بەرنەدا و هەمیشە کێوی قایمی پشت و پەنای رۆڵەکانی بوو.\nبەم بۆنەوە لەلایەن هەموو ریزەكانی كۆمەڵەی زەحمەتكێشانی كوردستانەوە سەرەخۆشی لە هەموو بنەماڵەی دەشتی بەتایبەت هاوڕێ خەلیل دەشتی ئەندامی دەستەی كارگێڕی كۆمەڵە‌و هاوڕێ فەرزاد‌و هەموو كەسوكاریان دەكەین‌و هیوادارین دوا ناخۆشی ژیانیان بێت.\n11ی پوشپەڕی ١٣٩٨\n٢ی جولای ٢٠١٩\n2019/07/02 /by عەتا\nhttps://www.komala.com/wp-content/uploads/2019/07/lale32.jpg 289 600 عەتا https://www.komala.com/wp-content/uploads/2014/03/logo.png عەتا2019-07-02 15:53:342019-07-02 15:53:34دایکی هاوڕێیەكی گیانبەختكردوی كۆمەڵە ماڵئاوایی لە ژیان كرد\nراگەیاندنی ستادی نیزامی کۆمەڵە راگەیاندنی کۆمیسیۆنی پێوەندییە کوردستانییەکانی کۆمەڵە...


ئازادی بۆ مه‌ولوود ئافه‌ند: ئاگاداری بۆ هاوریان و خۆشەویستانی کە بەدوای راستیەکاندا دەگرین\nئیمە ئەو پرۆپاگەندانە دەخەینە پال جاش و سیخۆرەکانی ئیتلاعاتی ئیران کە دژی ئیمە دەستیان پی کردوە لە عەینی حالیشدا بۆ شاردنەوی دوزی کاک مەولوود ئافەند دەستی پی کردوە ئازیزان و خۆشەویستان ئیمە بەر پرسی ئەو دەزگایە نین بس هاوریەکی کاک مەولوودم وەک کوردیک بەدوادا چۆۆنەوەمان کردوە لە مەر دوزی کاک مەولوود ئافەند داوا لە لڤین و هاووەلاتیش دەکین ئەو پرۆپاگەندانەی وا لە لایەن ئیتلاعاتی ئیرانە ناردراوە بۆۆیان بە ناوی ئیمە پاکی بەکنەوە چۆۆنکە دۆرە لە راستی هیچ ئساسی شی نیە بەلاو کرنەوەی درۆ و دەلسە هەلبستراو لە لایەن هەر رۆژنامە یەک بێت ئیمە ئەو رۆژنامە بە بی بنەما لە قەلم دە دین جا کی بێت چە کەسیک یان لایەنیەک بێت. دیارە لە ناو کوردا جاشایەتی باوە هەر ئەو جاش و خۆفرۆشانی وا مەولوودیان فرۆشت دەستیان داوەتە بەلاو کردەنەوی چەتی بی بەنما دۆر راستی . تەف\nو نەفرەت لە درو و دروزەن خۆفرۆش.\nبژی راستی حەقیقەت ژەت و نەفرەت لە جاش و خۆفرۆش\nرون کردنەوەیک بۆ رای گەشتی لە لایەن سامۆئیل کرماشانیەوە\nرونکردنەویەک بۆ رای گەشتی ئازیزان و خۆشەویستان ئەو کەسانی وا بە ناوی ئیمەوە ئیمیلیان ناردوە بۆ پینوسەکان ئیمیلی ئیمە نیە بەلکۆ ئیتلاعاتی ئیران سیخۆرکانئ ئیتلاعاتی ئیران ئەو ئیمیلیان ساز کردوە جا بە ناوی ئیمە نامەیان ناردوە من تەنها ئەوە دەلیم ئیمیلیکم بۆ هاتوە لە ریگایئ ئیمیلی مەلوود ئافەندوە هیشتا نازادرێت ئایا خۆدی مەلوودە یان کەسیکی دیکەی لە سیخۆرەکانی ئیتلاعاتی ئیرانە کە دەستی داوەتە ئەم نامە نوسینانە\nمن ئەویش رادەگینەم کە ئیمە هیچ ئیمیلیمان نە ناردوە بۆ پینوسەکان لە ئەو نەبێت کە گوایە کەسیک لە ریگەی ئیمیلەکی مەولوود ئافەندەوە پەیوەندی کردوە پیمانەوە هیشتا نازاندرێت کە مەلوود یان کەسیکی دیکیە کە بە ئیمیلی کاک مەلوود پەیوەندیمان پیوە دەکات من خەریکی کاری تەکنیکیم لە سەر ئەو نوسینانە\nو دوا لە بەریوەبەری پینوسەکان دەکین ئەو ئیمیلە ئاشکرا بەکن با ئەو کەسی وا ئیمیلەکی ناردوە لە ریگای ئای پی ئادرسەوە یان کودی ویندۆزەکی پیدا بەکین\nئەم ئیمیلە ئیمیلی من نیە هیچ پەیوەندیکی بە منەوە نیە ئەم ئیمیلە لە لایەن سیخۆرەکانی ئیتلاعاتی ئیرانەوە درۆست کراوە جا بە ناوەی ئیمە نامەیان ناردوە\nلە گەل ریز و سۆپاسمدا سامۆئیل کرماشانی ٢٢/٧/٢٠١٢\nUpplagd av kurdish israeli friendship kl. ۱:۰۸


لۆتەر ماتیوس: ئێرلینگ هالاند هاوشێوەی لیڤاندۆڤیسكیە\n03:44 - 23/12/2021\nلۆتەر ماتیۆسی ئەفسانەی پێشوی تۆپی پێی ئەڵمانیا و بایرن مونشن، ستایشی ئێرلینگ هالاندی نەرویجی هێرشبەری بوڕوسیا دۆرتمۆند دەكات و لەگەڵ ئەوەشدا پێیوایە ئەو یاریزانە بۆ ماوەیەكی زۆر لە سیگناڵ ئیدونا پارك نامێنێتەوە.\nماتیوس لە لێدوانێكیدا کە ڕۆژنامەی موندۆ دیپۆرتیڤۆی ئیسپانی بڵاویكردوەتەوە دەڵێت: "هالاند بە ئاستێكی بەرز دەركەوتوەو پێموایە کاتێک کاتی خۆی دێت و دۆرتمۆند جێدەهێڵێت، ئەو ئامادەیە هەنگاوی دواتر بنێت، ئێمەش شانازی دەکەین کە لە بۆندسلیگادا بمێنێتەوە".\nماتیۆس دەشڵێت: "دۆرتمۆند دەبێت سوپاسگوزاری ئەوە بێت کە توانی پشت بەو یاریزانە ببەستن، ئەو هێرشبەرە کە بەڕاستی لەگەڵ تیپەکەدایە، هالاند تەمەنی بچوكەو لەگەڵ ئەوەشدا وەك ئامێری گۆڵکردن دەردەكەوێت و یارمەتی زۆر گرنگ پێشەكەشی هاوڕێكانی دەکات، ئەو زۆر پێویستە بۆ یانەكەی".\nئەستێرەكەی ئەڵمانیا دەشلێت: "هالاند لە دۆرتمۆند دەبینرێت هەروەک چۆن لیڤاندۆڤیسكی لە بایرن مونشن دەردەكەوێت، ئەو جۆرە یاریزانانەی لەم ئاستەدا نەک هەر ئەرکی تۆمارکردنی گۆڵیان لە ئەستۆدایە بەڵکو تیپەکەش بەرەو پێشەوە دەبەن" .\nئەو ئەستێرەیەی پێشوی هەڵبژاردەی ئەڵمانیا وتیشی: "ئەو بەرگری دەکات، کە بەڕاستی چێژی لێ وەردەگرم کاتێک ئەو و لیڤاندۆڤیسکی دەبینم لە دۆرتمۆند و بایرن بۆ ئەوەی ئەنجامی دەدەن، ئەو تەنیا هێرشبەرێکی ئاسایی نییە".\nلە كۆتایدا ماتیۆس وتی: "زۆر مەزنە هالاند بەم تەمەنەی ئەوە ئەنجام دەدات، تەنیا بیر لە خۆی ناکاتەوە، بیر لە هەمو تیپەکە دەکاتەوە".\n#بروسیادۆرتمۆند #بایرن میونشن #لێدوانی یاریزان


Tuesday, 07.05.2016, 21:31\nلە درێژەی باسەکەمان لەسەر جەنگی جیهانی یەک.\nئێستا هەر سێ وڵات هەر یەک هۆکارێکیان دۆزیوەتەوە بۆ ئەوەی پەلاماری ئەڵمانیا بدەن. بەڵام ڕوسیا پاش جەنگ لەگەڵ یابان لە ساڵی ١٩٠٤ دا هێزەکانی تەواو لاواز بوبون دەبوو هێزەکانی دوبارە دروست بکاتەوە، بە بڕوای ژەنەراڵەکان دەبوو تا ساڵی ١٩١٧ خەریکی دروست کردنەوەی هێزەکانیان بن تا هێزەکانیان بگەنەوە ئاستێک کە ئامادەی جەنگ ببن.\nڕوسیا توانی ئامادەکاری پێش وەختە بکات بە هاوکاری ماددی فەڕەنسا و قەرزێکی زۆریان لە إەڕەنسا وەرگرت ، تەواوی هێڵە ئاسنیەکانی بۆ شەمەنەفەرەکان تازە کردوە وەک ئامادەکاری بۆ گواستنەوەی سەربازەکان. لە ڕێکەوتنە نهێنیەکاندا باس لەوە کرابوو ئەگەر پێویست بکات دەبێت ڕوسیا لە ماوەی دوو هەفتە هێزەکانی بجوڵینێت و بگاتەن جێگای مەبەسیت.\nلە راستیدا میلەتی فەڕەنساش هێشتا ئامادەی جەنگ نەبوون، ڕاستە دەیانویست کە پارێزگای ئێزاس بگڕدرێتەوە سەر فەڕەنسا بەڵام ئامادەی ئەوە نەبوون جەنگی بۆ بکەن دژ بە ئەڵمانیا.لە فەڕەنسا شەپۆلی سۆسیالیزم بە ڕیوە بوو، تەواوی ڕاگەیاندنی فەڕەنسا دژ بە ڕوسیا بوو دەبوو کارێک بکرێت لە ڕێگای میدیاکانەوە کە خەڵکی ئامادە بکرێت بۆ جەنگ، بۆ ئەوەی ئەگەر جەنگ ڕویدا خەڵک ئامادەی جەنگ بێت و جەنگەکە قبوڵ بکەن.\nفەڕەنسا و ڕوسیا بە نهێنی بڕیاریاندا ئەو پارەی کە فەڕەنسا داوێتە قەرز بە ڕوسیا ، ڕوسیا دەبێت بەشێکی بگێڕتەوە ناو فەڕەنسا و لە ڕێگای حوکمەتی فەرەنساوە ئەم پارە بدرێتە میدیاکانی فەڕەنسا بە سەرپەرشتی باڵوێزی ڕوسیا لە پاریس، ئەم پارەیە لە ڕێگای باڵوێزی ڕوسیاوە (Iswolski)هێنرایەوە فەڕەنسا، پارەکە هێنراو خرایە بەردەستی سەرۆک کۆماری فەڕەنسا (Poincaré) ئەویش دەبوو ئەم پارەیە بگەێنێتە دەستی میدیاکارانی وڵاتی فەڕەنسا بۆ ئەوەی پڕوپاگەندەی جەنگ بە ویستی ئەمان بڵاو بکەنەوە.\nئەم پلانەی فەڕەنسا و ڕوسیا ١٠٠% سەری گرت پاش ماوەیەکی کەم تەواوی میدیاکانی فەڕەنسا بە تەپڵی حوکمەتی فەڕەنسی وڕوسیا سەمایان دەکرد. بەم هەنگاوەش پلانەکانی فەڕەنسا و ڕوسیا بۆ بەرپا کردنی جەنگ ئامادە بوون.\nنەخشەی بەریتانیا لە ساڵی 1600 تا ساڵی 1918 خاڵە ڕەشەکان ئەو وڵاتانەیە کە داگیر کراوە\nوڵاتی بەریتانیاش هێشتا ئامادەی جەنگێکی وا گەورە نەبو، هۆکارەکەشی ئەوە بوو بەریتانیا سەربازی زۆری لەبەردەستا نەبوو لەوکاتەدا بە بۆنەی داگیرکاریەکانی لە جیهاندا. لە لایەکی تریشەوە سوپای بەریتانیا شەڕکەری باش بوون بەڵام لە جەنگی کورت خایەندا نەک لە جەنگی درێژخایەن و بەرامبەر زلهێزێکی وەک دەوڵەتی ئەڵمانیا.\nهەربۆیە بەریتانیا دەستی کرد بە کۆکردنەوەی سەرباز، لە ساڵی ١٩١٤ دا بەریتانیا دەیتوانی بە خێرایی ١٦٠٠٠٠ سەرباز و ٦٧٠٠٠ ئەسپ بنێرێتە مەیدانی جەنگ.\nلە لایەکی ترەوە لە ساڵی ١٩١٢ هێزی دەریای فەڕەنسا لە دەریای باکورەوە بانگکران و نێردران بۆ دەریای ناوەڕاست، بەڵام بە پێچەوانەوە بەریتانیا هەموو هێزی دەریای خۆی لە دەریای ناوەڕاست کێشایەوەو ناردی بۆ دەریای باکور، ئەمەش بۆ ئەوە بوو لە کاتی جەنگدا بەریتانیا دەبێت پارێزگاری لە دەریای باکور بکات نەهێڵێت هێزی دەریایی ئەڵمانیا لە ڕێگای دەریای باکورەوە ڕوو لە فەڕەنساو بەریتانیا بکات. بەم شێوازە هێزی هەر سێ زلهێزەکە دابەش کرا بە ستراتیژیەکی بەهێزەوە.\n-\tهێزی دەریای ڕوسیا دەریای ڕەش.\n-\tهێزی دەریای فەڕەنسا دەریای ناوەڕاست.\n-\tهیزی دەریای بەریتانیا دەریای باکور.\nئێستا هەر سێ سوپاکە لە چاوەڕوانیدان بۆ سەعاتی سفرن بۆ سەندنەوەی مافەکانیان لە دیدی خۆایانەوە.\nئەم هەموو ئامادەکاری و جوڵاندنی هێزە نە پەڕلەمانی بەریتانیا ئاگادار کرابوو نە وەزیرەکان، جگە لەوەش هیچ گفتوگۆیەکی نێوان فەڕەنسا و بەریتانایا یان نێوان بەریتانیا و ڕوسیا بە ئاگاداری پەڕلەمان و وەزیرەکان نەکرابوون هەمووی نهێنی بوو تەنها چەند کەسێکی پلەداری سەربازی ئاگاداری ئەم پلانانە بوون..\nکاتێک کە خەریک بوو جەنگ بەرپا ببێت و وەزیرەکان ئاگادار کران لەم کۆبونەوە نهێنیانە و ئەم جوڵە پێکردنانەی سوپا ، شەش وەزیر وتیان ئێمە دەست لە کار دەکێشینەوە. بەڵام لە کۆتاییدا تەنها دوو وەزیر (Morley ، Burns) لەگەڵ ئەندامێکی پەڕلەمان (Morel ) دەستیان لە کار کێشایەوە.\nبە دڵنیایەوە کە کاتێک باسی تاوانباری جەنگی جیهانی یەک دەکرێت هیچ کام لەم زلهێزانە ئامادە نین باس لە دەوری خۆیان بکەن وبڵێن ئێمەش تاوانمان ئەنجام داوە. جەنگێک کە بە جەنگی جیهانی یەک ناودەبرێت یەکێک بوە لە جەنگە کوشندەکان لە مێژووی مرۆڤایەتیدا. ئەگەر میلەتی خۆشیان ئاگاداری ئەم وردەکاریانە بونایە بۆی هەبوو بەرهەڵستی ئەم هەڵوێستەی وڵاتەکەیان بکەن، بۆیە دەبوو هۆیەک بدۆزنەوە بۆ ئەوەی ئەڵمانیا یان نەمسا یان هەنگاریا هێز بجوڵێنێت تا ئەمان جەنگ دەست بکەن، ئە و جەنگەی کە نزیکەی ٢٠ ساڵ ئامادەکاریان بۆ کرابوو، بەڵام بە مەرجێک تاوان بخرێتە پاڵ ئەو وڵاتەی یەکەم جار سوپا دەجوڵێنێت.\n.ڕوداوێک کە نەخشەکەی بۆ کێشرا لەلایەن ڕوسیا و جێبەجێ کرا لە لایەن سێربیە.\nلە بەرواری ٢٨-٦-١٩١٤ دا شازادەی نەماسا-هەنگاریا بە ناوی (Aartshertog Frans Ferdinand) لەگەڵ خێزانەکەیدا لە لایەن ئیرهابیەکانی سێربیە کوژران. ئەمەش بوە هۆکاری ئەوەی کە نەمسا جەند مەرجێکی دانا بۆ سێربیە، ئەمەش یەک مانگی خایاند لە ٢٣-٧-١٩١٤ دا باڵوێزی نەمسا لە سێرڤیە مەرجەکانی دایە دەست بەرپسانی وڵاتی سێرڤیە، سێرڤیەکان بە بێ چەندو چوون هەموو داواکاریەکانیان ڕەت کردەوە.\nڕۆژی پاش ئەم دانیشتنە هەواڵەکە گەیشە ڕوسیا واتە لە ٢٤-٧-١٩١٤ ، و ڕوسیا کۆبونەوەی لەسەر کرد و بڕیاری دا بە جوڵاندی هێز بە کەمیەیەکی دیاری کراو. ئەمەش دژی ڕێکەوتنی سێ لایەنەکە بوو لەبەر ئەوەی نەمسا هێشتا هێزی نەجوڵاندبوو. لە ڕۆژی ٢٥-٧-١٩١٤ ڕوسیا دانی نا بەوەدا کە بەڵێ هێزی جوڵاندوە، هەمان ڕۆژ ئێوارەکەی کاتژمێر ٢١:٢٣ خولەک قەسەری نەمسا – هەنگاریا بڕیاری دا بە جوڵاندی هیز دژی سێربیە، قەیسەری نەمسا-هەنگاریا داوای لە ژەنەرەڵاکان کرد هێج کردەوەیەک نەکەن بەرامبەر بە ڕوسیا کە ببێتە مایەی جەنگ لەگەڵ ڕوسیا.\nڕوسیا هێزە جوڵێنراوەکەی گەیاندە ١،١ ملیۆن سەرباز، ئەوەی جێگای تێڕوانینە سوپای ڕوسیا پلانی جەنگی تەواوی لەبەردەست بوو. لە کاتێکدا کە قەیسەری روسیا هێشتا دوو دڵ بوو لەوەی کە جەنگی تەواو ڕابگەێنێت یان نا.\nهێشتا کات مابوو بۆ ئەوەی جەنگ ڕوو نەدات. بەڵام لە بەرواری ٣٠-٧-١٩١٤ ڕوسیا بڕیاری دا بە جوڵاندی هێز نەک تەنها دژی نەمسا بەڵکو دژی ئەڵمانیاش.\nڕۆژی دوای واتە ٣١-٧-١٩١٤ ئەوە بوو نەمسا هیچ چارەیەکی نەما و ئەیش سوپاکەی جوڵاند و بەمەش جەنگ بەرپا بوو. لە ڕاستیدا ئەو لەیەنەی یەکەم جار هێزی جوڵە پی کرد ئەوە هەڵگیرسێنەری جەنگەکە بوو واتە ڕوسیا نەک ئەڵمانیا.\nکۆتایی بەشی چوارەم


زانکۆی ڕاپەڕین - پڕۆسەى یەکسانکردنى بڕوانامەکان بەئەلیکترۆنى دەکرێت\nبڵاوکراوەتەوە لە 22 ئاب 2017 . سەردانەكان: 437\nلەو چوارچێوەیەدا و لە کۆبونەوەى هەفتانەى ئەنجومەنى دیوانى وەزارەتی؟خوێندنی باڵادا کە ئەمڕۆ سێ شەممە ڕێکەوتى (۲۰۱۷/٨/۲۲) بەسەرپەرشتى د.یوسف گۆران وەزیرى خوێندنى باڵا و توێژینەوەى زانستى بەڕێوەچوو.\nلە دەستپێکی کۆبوونەوەکەدا وەزیرى خوێندنى باڵا و توێژینەوەى زانستى بەگرنگیەوە باسى لە پڕۆسەی بەئەلیکترۆنیکردنى سەرجەم دامەزراوەکانى سەر بە وەزارەتى خوێندنى باڵا و توێژینەوەى زانستى کرد. وتى: کاتێک دەمانەوێ بەشێوەیەکى شەفاف و خێرا کاروبارى مامۆستایان و خوێندکاران و فەرمانبەران و هاوڵاتیان ڕایى بکەین دەبێ تەواوى سێکتەرەکان بەئەلیکترۆنى بکەین، ڕاشیگەیاند: بەئەلیکترۆنیکردنى پڕۆسەى یەکسانکردنى بڕوانامەکان دەبێتە هەنگاوێکى گرنگى وەزارەتەکەمان، چونکە فشارێکى زۆر لەسەر ئەو بەڕێوەبەرایەتییە هەیە، ڕایکردنى کاروبارەکانى یەکسانکردنى بەو سیستمە کلاسیکییە نەیدەتوانى لەگەڵ پێشهاتەکاندا بڕوات، بۆیە لێرە بەدواوە فێرخوازان دەتوانن هەر لە ماڵى خۆیان بەبێ ئەوەى ڕێگەیەکى دور ببڕن دەتوانن مامەڵەکانیان بۆ پڕۆسەى یەکسانکردنى بڕوانامەکان دەست پێ بکەن، ئەوەش دەستکەوتێکى گەورەیە بۆ هاوڵاتیان، چونکە بەهیچ شێوەیەک مامەڵەى بەشێوەى دەستى لە فێرخوازان وەرناگیرێت، لەهەمان کاتدا بەدەستکەوتێکى گەورەتر بۆ بوارى ئەکادیمى لە کوردستان دادەنرێ.\nلە بەشێکى دیکەى کۆبونەوەکەدا، ئارى عادل بەڕێوەبەرى یەکسانکردنى بڕوانامەکان وردەکارییەکانى چۆنیەتى کارکردن و پێشکەشکردنى داخوازینامە بۆ یەکسانکردنى بڕوانامەکان خستەڕوو وتى: وەک بەڕێوەبەرایەتى یەکسانکردنى بڕوانامەکان لەسەر ڕاسپاردەى وەزیرى خوێندنى باڵا و توێژینەوەى زانستى هەنگاوەکانی پڕۆسەی بەئەلیکترۆنى یەکسانکردنى بڕوانامەکانمان دەستپێکرد، دواجار توانیمان وێبسایتێکى ئەلکترۆنى تایبەت بەپڕۆسەى یەکساکردنى بڕوانامەکان دروست بکەین، وتیشى خوازیاران بەشێوەیەکى ئەلیکترۆنى دەتوانن داواکارى بۆ یەکسانکردنى بڕوانامەکان پێشکەش بکەن، ڕونیشیکردەوە لەسەر وێبسایتەکە سەرجەم زانیارى و دۆکیۆمێنتەکانى پێشکەشکردن و لیستى ناوى زانکۆ باوەڕپێکراوەکان و پرسیارە دووبارەکان دانراون، بۆیە خوازیار بەر لەوەى داواکارى بەشێوەى ئۆنلاین پێشکەش بکات دەبێ سەرجەم زانیارییەکان بەوردى بخوێنێتەوە پاشان داواکارى پێشکەش بکات، هەروەک جەختی لەسەر ئەوە کردەوە کە لێرە بەدواوە هیچ مامەڵەیەک لە دوو مانگ زیاتر ناخایەنێت.


به‌شداری ناوه‌ندی زاگرۆس\nله كۆڕبه‌ندی نه‌ته‌وه یه‌كگرتووه‌كان بۆ كێشه‌كانی كه‌مایه‌تییه‌كان.\nده‌هه‌مین خۆلی كۆڕبه‌ندی نه‌ته‌وه یه‌كگرتووه‌كان بۆ كێشه‌ی كه‌مایه‌تییه‌كان له ماوه‌ی ڕۆژانی ٣٠/١١ و ١/١٢/٢٠١٧ له باره‌گای نه‌ته‌وه یه‌كگرتووه‌كان له ژنێڤ به‌ڕێوه چوو. ناوه‌ندی زاگرۆس بۆ مافه‌كانی مرۆڤ بۆ حه‌فته‌مین جار له كۆبوونه‌وه‌كانی ئه‌و كۆڕبه‌نده‌دا به‌شدار بوو و كار و چالاكی به‌رچاوی ئه‌نجام دا.\nنوێنه‌رایه‌تی ناوه‌ندی زاگرۆس له ماوه‌ی ٢ ڕۆژی كۆڕبه‌نده‌كه دا هه‌وڵی باشتر ناساندنی كێشه‌ی كورد و كه‌مایه‌تییه‌كانی دیكه‌ی ئێران، عێراق، توركیه و سوریه‌ی دا و له‌و باره‌وه دانیشتن و ڕاگۆڕینه‌وه‌ی له گه‌ڵ به‌شداربووانی دیكه‌ی كۆڕبه‌نده‌كه ئه‌نجام دا و داوای پشتگری بۆ چاره‌سه‌ری كێشه‌ی ئه‌و كه‌مایه‌تییانه كرد.\nله به‌شێكی كاره‌كانیدا ناوه‌نده‌كه به‌یاننامه‌یه‌كی له مه‌ر كێشه‌ی كورد له ئێراندا خوێنده‌وه و داوای به فه‌رمی ناسرانی نه‌ته‌وه جیاوازه‌كانی ئێرانی كرد و حكوومه‌تی ئێرانی هاندا كه مافه‌كانی به فه‌رمی بناسێت.\nله ڕۆژی دووهه‌می كۆڕبه‌نده‌كه‌دا له لایه‌ن ناوه‌ندی زاگرۆس و به هاوكاری ڕێكخراوی مالۆكا ئه‌نترناسیۆناڵ و به پشتگری ١٦ ڕێكخراوی جیهانی خاوه‌ن پله‌ی ڕاوێژكاری نه‌ته‌وه یه‌كگرتووه‌كان بۆ خستنه به‌ر باسی زیاتری بابه‌تی نه‌ته‌وه و كه‌مایه‌تییه‌كانی ئێران ڕێك خست كه تێدا نوێنه‌رانی نه‌ته‌وه‌كانی ئێران به‌شدار بوو.\nده‌قی به‌یاننامه‌ی ناوه‌ندی زاگرۆس له ١٠هه‌مین كۆڕبه‌ندی نه‌ته‌وه یه‌كگرتووه‌كان بۆ كێشه‌ی كه‌مایه‌تییه‌كان:\nبه‌یاننامه‌ی ناوه‌ندی زاگرۆس بۆ مافه‌كانی مرۆڤ\nله ١٠هه‌مین كۆڕبه‌ندی نه‌ته‌وه یه‌كگرتووه‌كان بۆ كێشه‌ی كه‌مایه‌تییه‌كان\nئایتمی ٢ و ٣\nله كاتێكدا كه گرووپه ئێتنیك و ئایینییه غه‌یره فارسه‌كانی ده‌ره‌وه‌ی ده‌سه‌ڵات، ٥٠ تا ٦٦٪ی حه‌شیمه‌تی ئێران پێك دێنن، ئه‌و گرووپانه وه‌كو هاوڵاتی هاوپله چاویان لێ ناكرێ؛ زمان، جیاوازییه ئێتنیكیه‌كانیان و ئاییه‌كانیان به فه‌رمی نه‌ناسراوه.\nبه گوته‌ی ئاغه‌ی حاج بابایی، وه‌زیری پێشووی په‌روه‌رده‌ی كۆماری ئیسلامی ئێران، ته‌نیا ٣٠٪ی قۆتابیانی ساڵی یه‌كه‌می خوێندن له سه‌ره‌تای هاتنیانه‌وه بۆ خوێندنگه به زمانی فارسی قسه ده‌كه‌ن.\nهه‌ر وه‌ها، ئێمه داوا له حكوومه‌تی ئێران ده‌كه‌ین كه ماده‌كانی ١٥ و ١٩ی ده‌ستووری ئێرانی كه مافی خوێندن به زمانی دایكی ده‌دات به كه‌مایه‌تییه غه‌یره فارسه‌كان، بخاته بواری جێبه‌جێ كردنه‌وه.


هاوڵاتیانی بناری قەندیل داوای ڕاگرتنی بۆردوومانەکانی تورکیا دەکەن - RojNews\n14:42 - پێشبینییەکانی ئۆجالان بۆ سوریا بزانە..\n14:35 - وەزارەتی داد نزیکەی 74 ملیارد داهاتی هەبووە..\n14:25 - لە نێوان ئاسایش و ژمارەیەک چەکداردا شەڕ ڕوویدا..\n14:11 - ڕاپۆرتی عەفرین لەناو پەرلەمانی هەرێم خوێندرایەوە..\n13:47 - یەکدەنگی کورد بووە بە خواستی سەرجەم چین و توێژەکان..\n13:25 - لە هەڵەبجە گرنگیی زمانی دایک خرایەڕوو..\n13:04 - هاوڵاتیانی جزیرە بەرەو عەفرین بەڕێوەن..\n12:52 - لە عەرەبوێران و تەل سلۆر شەڕێکی سەختە..\n12:19 - هه‌ورامییه‌کان لە ڕۆژی جیهانیی زمانی دایکدا گردبوونەوە..\n12:13 - لە سەر هەبوونی تەقینەوە لە سلێمانی ڕوونکردنەوە دەدرێت..\nهاوڵاتیانی بناری قەندیل داوای ڕاگرتنی بۆردوومانەکانی تورکیا دەکەن\nڕۆژنیوز – محەمەد و تاهیر\nژمارەیەک لە هاوڵاتیانی بناری قەندیل داوای ڕاگرتنی بۆدروومانەکانی بناری قەندیل دەکەن و هاوڵاتییەک-یش دەڵێت: لەبەر ئەوەی بە کوردیی قسە دەکەین و بە تورکی قسە ناکەین بۆردوومانمان دەکەن.\nئەمڕۆ فڕۆکە جەنگییەکانی دەوڵەتی تورک گوندی ئەنزێ و باوێوان-ی بناری قەندیل-یان بۆردوومان کرد و زیانێکی زۆریان بە ژینگەی ناوچەکە گەیاند.\nعەبدوڵا حەسەن، هاوڵاتی گوندی ئەنزێ، بە ڕۆژنیوزی وت: ئەمڕۆ من خەریکیی مێش هەنگەکانم بووم، فڕۆکە هات و لە تەنگی کونەگورگی دا، ئاگری لە ناوچەکە بەردا.\nعەبدوڵا حەسەن، وتیشی: ناوچەکە هاوڵاتی تێدایە، منداڵی ساوای تێدایە، شوانی تێدایە، مەڕوماڵاتی تێدایە، داری تێدایە تەمەنی ١٠٠ ساڵە، ئەگەر ئەو دارە بسوتێت دەبێت ١٠٠ ساڵی دیکە چاوەڕێبین، هەتا ئەو دارە دروست دەبێتەوە، داری تێدایە نزیکەی ١٣ بۆ ١٤ جۆر بەر دەگرێت، بۆچی دەبێت بسوتێت، تەنیا لەبەر ئەوەی بەکوردیی قسەدەکەین و بە تورکی و ئینگلیزی و فەرەنسی و ڕوسی قسەناکەین؟\nئەو هاوڵاتییە، داواشی لەو ڕێکخراوەنە نێودەوڵەتییانە کرد، کە قسەیان بە هەند وەردەگیرێت، عێراق و نەتەوە یەکگرتووەکان لە ڕەوشی ئەم میلـلەتە ئاگاداربکەنەوە.\nهەروەها، موسلیم مەحمود، گەنجێکی گوندی باوێوان-ی بناری قەندیلە و بە ڕۆژنیوزی وت: ئێمە چەندین ساڵە لەژێر هەڕەشەی فڕۆکە جەنگییەکانی دەوڵەتی تورک-داین، زۆر جار هیچ هەڤاڵێکی پەکەکە لەم ناوچانەدا نییە، تەنیا زیان بە گوندنشینان و ژینگەی ناوچەکە دەگەیەنێت.\nموسلیم، وتیشی:"ئێرە ناوچەیەکی گەورەی کشتوکاڵییە بۆ دانیشتوانی ڕانیە و سلێمانی و دەوروبەری، بۆیە داوا لە حکومەتی هەرێم دەکەم، کە هەوڵی ڕاگرتنی ئەم بۆردوومانانە بدات و خەڵک لە ترس و تۆقاندن ڕزگار بکات".\nلە نێوان ئاسایش و ژمارەیەک چەکداردا شەڕ ڕوویدا\nڕاپۆرتی عەفرین لەناو پەرلەمانی هەرێم خوێندرایەوە\nیەکدەنگی کورد بووە بە خواستی سەرجەم چین و توێژەکان\nهاوڵاتیانی جزیرە بەرەو عەفرین بەڕێوەن\nلە عەرەبوێران و تەل سلۆر شەڕێکی سەختە


بۆ ئافره‌تان.. چى له باره‌ى بۆنى سرووشتى هاوسه‌ره‌كانتان ده‌زانن - Worldnews.com\nبۆ ئافره‌تان.. چى له باره‌ى بۆنى سرووشتى هاوسه‌ره‌كانتان ده‌زانن\nK24 – هه‌ولێر: ژماره‌يه‌ك له توێژه‌رانى ده‌روونى زانكۆى كۆلۆمبياى بريتانى له كه‌نه‌دا گه‌يشتوونه‌ته ئه‌و ئه‌نجامه‌ى كه بۆنى سرووشتى جه‌سته‌ى پياوان كاريگه‌رييه‌كى گه‌وره‌ى له‌سه‌ر هێوربوونه‌وه‌ى ئافره‌تان و دابه‌زانى فشارى سه‌ريان هه‌يه. گۆڤارى (MedXpress)، ئه‌نجامى ئه‌و توێژينه‌وه‌يه‌ى بڵاوكردووه‌ته‌وه، كه له‌سه‌ر 96\nپياوێكى ئيتاڵى ماوه‌ى 10 ساڵه ژنێكى رۆمانى كردووه‌ته كۆيله‌ى سێكسى\nپياوێكى ته‌مه‌ن 52 ساڵى ئيتاڵى ماوه‌ى 10 ساڵه ژنێكى رۆمانى كردووه‌ته كۆيله‌ى سێكسى و زيندانى كردووه. دواى 10 ساڵ يه‌كه‌مجاره پۆليس ئه‌و پياوه ده‌ستگير ده‌كات و تاوانه‌كه‌ى ئاشكرا ده‌بێت.\nKurdistan Media 2017-11-27\nKurdistan Media 2017-11-23\nدواى 10 ساڵ توێژينه‌وه كۆمپانياى گوگڵ 10 تايبه‌تمه‌ندى خاوه‌نكارى سه‌ركه‌وتوو ده‌ستنيشان ده‌كات\nK24 – هه‌ولێر: ئه‌و په‌نده زۆر باوه، كه ده‌ڵێت: خه‌ڵك به‌ڕێوبه‌ره‌كانى به‌جێده‌هێڵت نه‌ك كۆمپانياكانيان. زۆر كه‌سيش ره‌نگه بيره‌وه‌رى ناخۆشى له‌گه‌ڵ به‌ڕێوبه‌ر و خاوه‌ن\nKurdistan Media 2018-08-13\nيه‌كێتى پياوانى كوردستان: 6 پياو به هاندانى هاوسه‌ره‌كانيان كوژراون\nرێكخراوى يه‌كێتى پياوانى كوردستان، رايگه‌ياند، حاڵه‌ته‌كانى توندوتيژى ژنان به‌رامبه‌ر به پياوان رووى له هه‌ڵكشان كردووه و شه‌ش پياو به هاندانى هاوسه‌ره‌كانيان كوژراوون و 600 سكاڵاش له لايه‌ن پياوانه‌وه دژى هاوسه‌ره‌كانيان تۆمار كراوه.\nته‌نيا بۆ پياوان.. خۆتان له‌م خواردن و خواردنه‌وانه به دوور بگرن\nشاره‌زايان هۆشدارى ده‌ده‌نه پياوان له‌وه‌ى خۆيان له ژماره‌يه‌ك خواردن و خواردنه‌وه به دووربگرن، به‌و پێيه‌ى كاريگه‌رى نه‌رێنى زۆريان له‌سه‌ر تواناى سێكسى پياوان هه‌يه.\nK24 – هه‌ولێر: شاره‌زايان هۆشدارى ده‌ده‌نه پياوان له‌وه‌ى خۆيان له ژماره‌يه‌ك خواردن و خواردنه‌وه به دووربگرن، به‌و پێيه‌ى كاريگه‌رى نه‌رێنى زۆريان له‌سه‌ر تواناى سێكسى پياوان هه‌يه. به‌ر له هه‌ر خواردنه‌وه‌يه‌ك، زاناكان هۆشدارى له باره‌ى مه‌ترسييه‌كانى خواردنه‌وه‌ى كهولى ده‌ده‌ن، به تايبه‌تى بيره. هه‌روه‌ها كاربۆهيدراته چاره‌سه‌ركراوه‌كانى وه‌ك بسكيت و نان و\nتايمز: له مووسڵ داعش تاقيكردنه‌وه‌ى كيميايى له‌سه‌ر خه‌ڵك ئه‌نجامداوه\nK24 – هه‌ولێر: رۆژنامه‌ى تايمزى بريتانى بڵاويكردووه‌ته‌وه، چه‌كدارانى داعش له مووسڵ تاقيكردنه‌وه‌ى كيمياييان له‌سه‌ر خه‌ڵك ئه‌نجامداوه. رۆژنامه‌كه باسى له‌وه كردووه، سه‌ربازه عێراقييه‌كان له زانكۆى مووسڵ به‌ڵگه‌نامه‌ى ئه‌وتۆيان ده‌ستكه‌وتووه، كه ده‌سه‌لمێنن، داعش تاقيكردنه‌وه‌ى كيميايى له‌سه‌ر خه‌ڵك ئه‌نجامداوه. له به‌ڵگه‌نامه‌كاندا ده‌ركه‌وتووه، داعش كبريتيدى\nگارديان: شه‌ڕى عه‌فرين هه‌ستى نه‌ته‌وه‌يى كورد گه‌شه‌پێده‌دات و نه‌خشه‌ى ناوچه‌كه ده‌گۆڕێت\nهێرشى سوپاى توركيا بۆ سه‌ر عه‌فرين پێده‌نێته 12يه‌مين رۆژييه‌وه و به گوێره‌ى وتارێكى رۆژنامه‌ى گارديانى بريتانى هێرشه‌كه‌ى توركيا ره‌نگه سه‌ربكێشێت بۆ گۆڕين و داڕشتنه‌وه‌ى نه‌خشه‌ى نوێى رۆژهه‌ڵاتى ناوه‌ڕاست.\nته‌نيا شه‌ڕێكى ناوچه‌يى نييه\nله وتاره‌كه‌ى گاردياندا ئه‌و بۆچوونه خراوه‌ته‌ڕوو، كه ململانێى ئه‌نقه‌ره له‌گه‌ڵ كورد له سووريا ته‌نيا ململانێيه‌كى ناوچه‌يى نييه. بێگومان سه‌رده‌كێشێت بۆ سه‌رهه‌ڵدانى شۆڕشێكى كوردى فراوان، كه دووباره پێويستى داڕشتنه‌وه‌ى سنووره‌كانى ناوچه‌كه ده‌هنێته ئاراوه به تايبه‌تى له عێراق و توركيا و سووريا و ئێراندا.


زیاتر غەدر لە رۆژنامەنووس و دەزگاکانی راگەیاندنی کوردی مەکەن – رۆژنامه‌وانی\nرۆژنامه‌وانی، هه‌ولێر، د. مه‌غدید سه‌پان\nڕۆژنامەنووسانی کوردستان ساڵانە یەک رۆژ و یەک جەژنیان هەیە، تێیدا کۆمەڵێک پیرۆزباییان بۆدێت، رۆژەکانی دیکە، لەسەر هەموو ئاست و چینەکانی ناو کۆمەڵ، بەردێک لەو ئاسمانە بەربێتەوە، خەتاکەی دەخەنە ئەستۆی ئەوان.\nڕۆژنامەنووس زمانی کوردی تێکدا، هەندێک دەڵێن، ئەم زروفە ناخۆشە، هەمووی خەتای ڕۆژنامەنووسە، هەندێکی دیکە دەڵێن و بە کورتی: کەس دوو قسەی خێر لەسەر ڕۆژنامەنووس ناکات. ئەم لەشکرە بە توانا و پێویست و زۆرەی کوردستان، پاش ئەو هەموو بوختان و قسە نابەجێیانە، خەریکە شەرم بکات، کە ئەو پیشەی “ڕۆژنامەنووسە” جگە لەوە، لەهەر کۆڕ و کۆبوونەوەیەک، ڕۆژنامەنووسێک هەبێت، لە پشووەکان، دوو دوو و سێ سێ، ناڕاستەوخۆ دادگاییان دەکەن و هەموو خەتای کۆمەڵ دەخەنە ئەستۆ ئەو، لەکاتێدا خۆی باش دەناسی و بەو زانیارییانەی لای ئەو هەیە، بە ئاسانی دەتوانی تەنیا بە دوو ڕستە، لە قولینچکیان بپەستی، ئەوە ناکا، چونکە پیشە و ئەخلاقیاتی کاری ئەو، رێگا بەو دوور ڕۆشتنە نادا.\nبەتێگەیشتنی من ئەم تاوانبارکردن و دادگاییکردنە بێمانا و بێکۆتاییەی دژ بە ڕۆژنامەنووسان و دەزگاکانی راگەیاندن بەکاردێت، پێم وانییە كارێكی دروست بێت، سوکایەتیکردنی بەردەوام بە رۆژنامەنووس، بە کارێکی خراپ دادەنێم، بە تایبەتیش لەو کەسانەی تا ئێستا نازانن کار و ئەرکی ڕۆژنامەنووس چییە. نەزانین و تێنەگەیشتن لە کار و ئەرکی ڕۆژنامەنووس هیچ پەیوەندی بە بروانامە و پلە و پۆست و ئاستی ڕۆشنبیری کەسەکەوە نییە. تێیاندا هەیە، ئەندامی مەکتەبی سیاسی حزبە، ڕۆژنامەنووس تاوانبار دەکات، بەوەی ئاژاوە دەنێتەوە، هەیە مامۆستای زانکۆیە، رۆژنامەنووس تاوانبار دەکات، بەوەی زمانی کوردی وێرانکردییە، هەیە مەلا و زانای ئایینیە، ڕۆژنامەنووس تاوانبار دەکات، بەوەی کۆمەڵ تێکدەدا، درۆ و فەسادی بڵاودەکاتەوە. زۆر لەو دەمپەل و قەڵەم تیژانە، لەوکاتەی باس لە راگەیاندن دەکەن، لە ڕاستیدا، زیاتر مەبەستیان كەناڵەكانی تەلەڤزیۆن و پۆستەكانی فەیسبووكە، نەک ڕۆژنامە و گۆڤار و رادیۆ، چونکە خۆیان ڕۆژنامە و گۆڤار ناخوێننەوە و گوێش لە رادیۆ ناگرن. هەرچەندە فەیسبووک و تەلەڤزیۆن جیاوازییان یەکجار زۆرە، بەڵام لەم شەڕە، کە رۆژنامەنووسانی ڕۆژنامە و گۆڤار لەگەڵ رادیۆ هیچ تێیدا بەشدارنین، سوکایەتیپێکردن ئەوانیش دەگرێتەوە، ئەوانیش لە ڕەخنە و هێڕش بێبەش ناکرێن.\nخەڵکی زۆر هەیە، ئەوەی لە فەیسبووک دەنووسرێ، بە کاری ڕۆژنامەنووسی دادەنێ، لە کاتێکدا هەبوونی واڵێک لە فەیسبووک و دەزگای راگەیاندن، دوو شتی جیا و ئەرکی جوداشیان هەیە. لە فەیسبووک، کە ئەوان بە (تۆڕی کۆمەڵایەتی) ناوی دەبەن، هیچ پەیوەندی بە ڕۆژنامەنووس و کاری راگەیاندنەوە نییە، باس لەوە هەرناکەم خۆی وشەی (ماڵپەڕی کۆمەڵایەتی یان تۆڕەکانی کۆمەڵایەتی) بە هەڵە هاتۆتە ناو زمانی کوردی و ڕاستییەکەی (سۆشیال میدیا)یە، کە ئەویش ئەگەر بۆ زمانی کوردی وەریشبگێڕدرێت، دەکاتە: (میدیای خەڵک) ناکاتە (تۆڕە کۆمەڵایەتییەکان)، کە هەندێ کەس بەهەڵە لەجیاتی (تۆڕەکانی کۆمەڵایەتی) دەینووسن، چونکە تۆڕ زۆرن، بەڵام کۆمەڵ یەکە.\nهەر ئەمجۆرە کەسانەن، کە جارێ نازانن راگەیاندن چییە و کار و ئەرکی راگەیاندن چییە، سۆشیال میدیا چییە و کار و ئەرکی سۆشیال میدیا چییە، ڕۆژانە غەدر لە رۆژنامەنووس دەکەن و هەزار و یەک تۆمەتیان دەخەنەپاڵ، بێئەوەی بزانن یان بیریلێبکەنەوە، لە کوردستان ڕاگەیاندن حزبییە، حزبیش بۆ هەر دەزگایەکی ڕاگەیاندن، کادرێکی حزبی خۆی لەوێندەر وەک بەڕێوەبەر، یان بەرپرس دادەنێ. حزب دەزگای راگەیاندن دادەنێت، چونکە مەبەستیەتی وەک چۆن خۆی دەیەوێ، پەیامی بە خەڵک بگات.\nچۆن دەکرێ، کادرێکی حزب، کادرێکی خراپ بێت، بە هەمان شێوەش دەکرێت، رۆژنامەنووس کادرێکی خراپ بێت. لەڕاستیدا لە زمانی رووسی و سویدی ناگوترێ: فلانە کەس رۆژنامەنووسێکی باشە، یان ڕۆژنامەنووسێکی خراپە، چونکە لای ئەوان هەموو ڕۆژنامەنووس باشن، ئەگەر باش نەبن، لە کاری خۆیان خەبیر نەبن، قەت کاری ڕۆژنامەنووسییان لە دەزگایەکی ڕاگەیاندن پێنادرێت، بەڵام لە زمانی کوردی ڕۆژانە ئەوەش دەبیستی، کە فڵانە کەس ڕۆژنامەنووسێکی باشە، یان ڕۆژنامەنووسێکی خراپە. بەکارهێنانی ئەو دەستەواژەیەش (باشە)، نامەنتقی دێتە بەرچاو.\nزۆر لەو کەسانەی ڕەخنە لە رۆژنامەنووسی کورد دەگرن، وەڵامی هەموو تەلەفۆنێکی رۆژنامەنووس دەدەنەوە، بەتایبەتیش ئەگەر ئەو ڕۆژنامەنووسە لە کەناڵێکی تەلەڤزیۆنی کار بکات. ئەوان لەلایەک هەموو ئەو کارەساتانەی بەسەر کۆمەڵ هاتوون، خەتاکەی دەخەنە ئەستۆی ڕۆژنامەنووس، لەلایەکی دیکە، بێمەرج و بە ڕاکردن بۆ بەرنامەکانیان دەڕۆن.\nدەبی ئەو یادە، ئەو جەژنەی ڕۆژنامەنووسان (٢١ی نیسان) سوودی لێوەربگیرێت، بۆ ئەوەی زیاتر هێڕشی ناڕەوایان نەکرێتە سەر و بوختانیان بۆ هەڵنەبەسترێ و وەک هەر پیشەیەکی پێویستی ناو کۆمەڵگەی کوردەواری سەیر بکرێن. ناکرێ ڕۆژنامەنووس بە کارێک تاوانبار بکرێت، کە دوور و نزیک پەیوەندی بەو نییە.\nلە کۆمەڵگەی پێگەیشتوو، خەڵکی خوێندەوار و وریا، قەت کار و خراپەی کەسێک، ناخاتە ئەستۆی کەسێكی دیکە. تێبینییان لەسەر حکومەت هەبی، باس لە خراپی حکومەت دەکەن، تێبینییان لەسەر سیستێـمی تەندروستی هەبی، ڕەخنە لەوان دەگرن، ڕەخنەیان لە خوێندنی باڵا هەبی، ڕوو لە خوێندنی باڵا دەکەن، نەک وەک لای خۆمان، هەموو خەتایەک، بخەنە ئەستۆی ڕۆژنامەنووس و دەزگاکانی ڕاگەیاندنی کوردی، لەکاتێکدا، ئەوان خۆیان وەک بینەر، خوێنەر، لە ماڵەوە دانیشتوون و بە بوخچە، هەواڵ و زانیاری پێویستییان لە ڕێگای شاشەوە بە ئامادەکراویی پێدەگات. ئەگەر هەواڵێکی ناخۆش هەبی، خەتای رۆژنامەنووس نییە، چونکە ئەو کێشە، یان قەیرانەکەی دروست نەکردووە. ئەو پیشانی دەدات و باسی دەکات، چونکە لەو بڕوایەدایە، زانینی بۆ کۆمەڵ پێویستە.\nهەقە لەمەودوا، هەر کەسێک ڕەخنەی بێبنەمای لە رۆژنامەنووس گرت، خۆی بۆ ڕۆژنامەنووس لە کەمین دانا، پاش خوێندنەوەی ئەم گوتارەم، بەخۆی دابچێتەوە، ناشنووسم “شەرم لەخۆی بکات”.\nTags: په‌یامنێران چاپ چاپه‌مه‌نی راگه‌یاندن رۆژنامه رۆژنامه‌نووس رۆژنامه‌وانی سه‌پان كورد كوردستان میدیای كوردی\nPrevious: رۆژنامه‌گه‌ریی وه‌رزشیی كوردستان چی كردووه؟\nNext: قەڵەمەکانتان ریسوا بێت


ئەنجومەنی ئاسایش عێراقی لە ژێر بەندی حەوتی نەتەوەیەکگرتووەکان دەرکرد\nئه‌نجومه‌نی ئاسایشی نێوده‌وڵه‌تی عێراق له‌ژێر به‌ندی حه‌وتی نه‌ته‌وه یه‌كگرتووه‌كان ده‌رده‌كات.\nوه‌زاره‌تی ده‌ره‌وه‌ی عێراق ڕایگه‌یاند، ئه‌نجومه‌نی ئاسایشی نێوده‌وڵه‌تی بڕیارێكی سه‌باره‌ت به‌ده‌رچوونی عێراق له‌ژێر به‌ندی حه‌وتی نه‌ته‌وه یه‌كگرتووه‌كان ده‌ركردووه، ئه‌وه‌ش له‌چوارچێوه‌ی به‌رنامه‌ی نه‌وت به‌رامبه‌ر خۆراك، دوای ئه‌وه‌ی عێراق پابه‌ندی سه‌رجه‌م مه‌رجه‌كانی به‌رنامه‌كه بووه.\nئه‌حمه‌د مه‌حجوب وته‌بێژی وه‌زاره‌تی ده‌ره‌وه‌ی عێراق له به‌یاننامه‌یه‌كدا ئاشكرایكردووه له‌ڕێگه‌ی نوێنه‌رایه‌تی عێراق له‌نیویۆرك زانیویانه" كه ئه‌نجومه‌نی ئاسایش به‌بڕیاری 2390 عێراقی له‌ژێر به‌ندی حه‌وت ده‌ركردووه، ئاماژه‌ی به‌وه‌شداوه بڕیاره‌كه به‌كۆی ده‌نگی ئه‌ندامانی ئه‌نجومه‌نی ئاسایش ده‌رچووه دوای ئه‌وه‌ی ئه‌نجومه‌نه‌كه دڵنیابووه له‌وه‌ی هه‌ریه‌كه له‌عێراق و نه‌ته‌وه یه‌كگرتووه‌كان پابه‌ندی ته‌واوی مه‌رجه‌كانی به‌رنامه‌ی نه‌وت به‌رامبه‌ر خۆراك بوون.\nگرنگی بڕیاره‌كه‌ی ئه‌نجومه‌نی ئاسایش له‌وه‌دایه كه عێراق ده‌گه‌ڕێته‌وه حاڵه‌تی ئاسایی له‌ناوه‌نده نێوده‌وڵه‌تییه‌كان و له‌مه‌ودوا پابه‌ندی بڕیاری نه‌وت به‌رامبه‌ر خۆراك نابێت، كه له‌ماوه‌ی 21 ساڵی ڕابردوودا عێراق پابه‌ندی ئه‌و به‌رنامه‌یه بووه.


چەندین بەرپرس لەسنوری لقی دوی پارتی دەستلەکاردەکێشنەوە - ئاوێنه\nمه‌سعود بارزانی رایده‌گه‌یه‌نێت كه له‌گه‌ڵ وه‌زیری وزی ئه‌مریكا جه‌ختیان له‌وه\nداوای بینینی مەسعود بارزانی‌و نێچیرڤان بارزانی دەکەن\nچەندین بەرپرس لەسنوری لقی دوی پارتی دەستلەکاردەکێشنەوە\nلەسنوری ناوچەی برایەتی لقی دوی پارتی، پێنج بەرپرسی رێکخراو و سێ کارگێڕی ناوچەی ئەو حیزبە دەستلەکاردەکێشنەوەو هۆکارەکەشی بۆ نەبونی عەدالەت‌و “گەندەڵی زۆری بەرپرسانی پارتی دەگێڕنەوە”.\nئاوێنە، تایبەت: سەرچاوەیەکی ئاگادار بەئاوێنەی راگەیاند “له‌چه‌ند ڕۆژی رابردو هه‌ر پێنج به‌رپرسی ڕێكخراوه‌كانی بیركۆت‌و كوێستان‌و ئاری‌و كانی‌و شۆرش له‌سنوری ناوچه‌ی برایه‌تی لقی دو به‌فه‌رمی ده‌ستله‌كاركیشانه‌وه‌ی خۆیان داوه‌ته سه‌روی خۆیان. جگه له‌وانەش سێ كارگێڕ ناوچه‌ی برایه‌تی له‌ریزی ده‌ستله‌كاركیشراوه‌كاندا‌ن له‌سنوری ئەو ناوچەیە”.\nئەو سەرچاوەیە هۆكاری ده‌ستله‌كاركیشانه‌وه‌ی ئەو بەرپرس‌و کادرانە “بۆ نه‌بونی عه‌داله‌ت‌و گه‌نده‌ڵی زۆری به‌رپرسانی پارتی له‌و شاره‌و خراپی بژیوی كادیرانی پارتی له‌هه‌ولێر” دەگێڕێتەوە.\nلەئێستاشدا بەوتەی ئەو سەرچاوەیە کە نزیکە لەلقی دوی پارتییەوە “به‌رپرسی لقی دو و به‌شێك لەئه‌ندامانی سه‌ركردایه‌تی پارتی له‌سه‌رخه‌تن بۆ ئه‌وه‌ی ئه‌و كۆمه‌ڵه كادیره پێشكه‌وتوه‌ی پارتی پاشگه‌ز بكه‌نه‌وه كه بریاره به‌فه‌رمی له‌راگه‌یاندنه‌كان ده‌ستله‌كاركیشانه‌وه‌ی خۆیان رابگه‌یه‌نن”.\nئه‌و كۆمه‌ڵه كادیره داوای بینینی مەسعود بارزان یاخود نێچیرڤان بارزانی دەکەن بۆ باسکردنی کێشەکانیان، “ئه‌گه‌ر ئه‌و دوانە نه‌بیینن ئه‌وا له‌چه‌ند رۆژی داهاتو به‌فه‌رمی ده‌ستله‌كاركیشانه‌وه‌ی خۆیان راده‌گه‌یه‌نن”.\nبەوتەی ئەو سەرچاوەیە “له‌ئێستادا بارودۆخی پارتی له‌سنوری لقی دو شڵه‌ژاوه چونكه له‌سنوری ئەو پێنج ریكخراوه، پارتی زیاتر له10 هه‌زار ئه‌ندام‌و کادیری هه‌ن‌و به‌شیك له‌و كادیرانه له‌خانه‌واده به‌ناوبانگەکانی هه‌ولێرن”.


موسڵمانبوونی 30 قه‌شه‌ی فاتیکان\nدانراوه له‌لایه‌ن: کوڕی ئیسلام ڕێكه‌وت: ٧/٢/ ٢٠١٠\nلێکۆڵه‌ری سعودی (عصام مدیر) که قوتابی (شیخ أحمد دیدات)ه و پسپۆڕه له بواری مژده‌دان و به‌راوردکردنی ئاینه‌کاندا ده‌ڵێط: نزیکه‌ی (30) قه‌شه‌ی گه‌وره‌ی فاتیکان موسڵمان بوون و فاتیکانیش دادگاییان ده‌کات و ده‌ریان ده‌کات له که‌نیسه، موسڵمان بونی ئه‌و ژماره زۆره‌ی قه‌شه‌کان له فاتیکاندا یه‌کێکه له‌و هۆکارانه‌ی که پاپا ئه‌و قسه ناڕه‌وایانه بکات به‌رامبه‌ر به ئیسلام له‌م دواییه‌دا...\n(عصام مدیر) پاش بڵاوکردنه‌وه‌ی وێنه خراپه‌کانی دانمارک، ده‌زگایه‌کی بڵاوکردنه‌وه‌ی دامه‌زراند له دیسه‌مبه‌ری (2005) دا به‌ناوی (دار البینة) که په‌ڕاوه‌کانی شیخ أحمد دیدات و په‌ڕاوی ناساندنی ئیسلام به‌زمانه بیانی‌یه‌کان بڵاو ده‌کاته‌وه...\nناوبراو ده‌ڵێت: ئه‌و قسه ناڕه‌وایانه‌ی پاپا سه‌ره‌تایه‌که بۆ پڕکردنی خه‌ڵکی ئه‌وروپی دژی ئیسلام، ئینجا چاوه‌ڕێی به‌رپه‌رچ دانه‌وه‌ی موسڵمانا ده‌که‌ن به‌تایبه‌ت له ئه‌وروپا بۆ ئه‌وه‌ی بیکه‌نه بیانووی ده‌رکردنی موسلمانان...\nده‌زگای بڵاوکردنه‌وه‌ی (البینة) سه‌د هه‌زار نوسخه‌ی په‌ڕاوی (محمد الاعظم) ی شیخ أحمد دیداتی بڵاوکرده‌وه له ڕۆما و فاتیکان به زمانی ئیتاڵی و وه‌ک دیاری‌یه‌ک دایان به‌خه‌ڵکی ئه‌و ووڵاته، دیاره ئه‌مه ڕێگایه‌کی زۆر باشه بۆ ناساندنی ئیسلام...\nهه‌ر له‌ساڵی (2005) دا هه‌مان ده‌زگا (25) هه‌زار نوسخه‌ی په‌ڕاوی موسڵمانبوونی مژده‌ده‌رێکی ئه‌مه‌ریکی ئافره‌ت چاپ ده‌کات که ناوی (میری مالفور)ه، که ئه‌میش له ڕۆژنامه‌کاندا دیعایه‌ی زۆری بۆ کراو به‌دیاری دابه‌شکرا به‌سه‌ر خه‌لکیدا...\n(عصام مدیر) ده‌ڵێت: به‌رپه‌رچ دانه‌وه‌ی پاپا و ناحه‌زانی تر ده‌بێت زۆر به ژیرانه بێت، چونکه ئه‌وان له بیانوون له ئیسلام و ئاماره‌کانیان، ئاماژه به‌وه ده‌که‌ن که له په‌نجا سالی داهاتوودا ئیسلام به‌سه‌ر تاسه‌ری ئه‌وروۆادا بلاو ده‌بێته‌وه ... جا ئه‌و قسانه‌ی پاپا له‌ویوه سه‌رچاوه ده‌گرێ و سه‌ره‌تایه‌که بۆ جه‌نگێکی نویی خاچپه‌رستان، هه‌رچه‌نده ئه‌و ڕه‌فتار و گوفتاره‌ی ئه‌وان بۆته مایه‌ی سه‌رنج ڕاکێشانی خه‌ڵکی به‌ره‌و ئیسلام، موسلمانان ئه‌بیت به‌دانایی ڕه‌فتار بکه‌ن و هه‌منوو ڕێگایه‌ک بگرنه به‌ر بۆ بڵاو بوونه‌وه‌ی ئیسلام، ته‌نانه‌ت ئێمه له‌م ماوه‌یه‌دا چوار په‌راومان به‌زمانی ئه‌ڵمانی نارد بۆ پاپا که دانراوی (شیخ أحمد دیدات) ه و بریتی بوون له (ماذا یقول الکتاب المقدس عن محمد) و (المسیح فی الاسلام) و (القرآن معجزة محمد) و (محمد الخلیفة الطبیعی للمسیح)...\nشایه‌نی باسیشه که زۆر موسڵمانی به‌ریتانی و ئه‌وروپی هاوکاریمان ده‌که‌ن وه‌ک (یوسف إسلام) و (مراد هوفمان) و (أحمد فوندنفر)....\ndynamicImage => 'ffftttkkn.jpg'\nheadTitle => 'موسڵمانبوونی 30 قه‌شه‌ی فاتیکان'\n[0.77 ms] SELECT `dangiislam_article`.* FROM `dangiislam_article` WHERE (((`dangiislam_article`.`id` = 4336)))\n[3.56 ms] UPDATE `dangiislam_article` SET `clicked` = ? WHERE (`dangiislam_article`.`id` = 4336)\n[0.48 ms] SELECT `dangiislam_article`.* FROM `dangiislam_article` WHERE (`dangiislam_article`.`id` = 4336) LIMIT 1\n[0.48 ms] SELECT `dangiislam_article`.* FROM `dangiislam_article` WHERE (id= '4336') AND (status='1') AND (title<>'0') LIMIT 1\n[16.73 ms] SELECT `dangiislam_article`.`id`, `dangiislam_article`.`title`, `dangiislam_article`.`img` FROM `dangiislam_article` WHERE (status='1') ORDER BY `priority` desc, `id` desc LIMIT 4\n[16.88 ms] SELECT `dangiislam_article`.* FROM `dangiislam_article` WHERE (category_id = 199)\n[1.02 ms] SELECT `dangiislam_article`.* FROM `dangiislam_article` WHERE (category_id = 199) AND (id <> '4336') AND (status='1') ORDER BY `id` desc LIMIT 3\n[4.15 ms] SELECT `dangiislam_article_comment`.* FROM `dangiislam_article_comment` WHERE (approved = 'Y') AND (article_id='4336') ORDER BY `comment_id` desc, `featured` desc\n[15.62 ms] SELECT `dangiislam_article`.`id`, `dangiislam_article`.`title`, `dangiislam_article`.`img` FROM `dangiislam_article` WHERE (status='1') AND (priority=1) LIMIT 4\n1.11.3/5.3.29 Variables Debug Not authorized 15 in 60.31 ms Registry (6)«


پشتیوان جەمال: لە دوو ڕیانی شکست و چاکسازیدا. – WTARIKURD\nکەشتیەکەی حکومەتی هەرێم لەنێو دەریدا لەشەوەزەنگدا دەڕوات و هیچ ئاراستەیەکی دیارنیەو، با بە ئارەزوی خۆی جوڵەی پێدەکات و دراوەتە دەستی قەدەر هیچ یەکێک لە کاپتنەکانی نازانن لە کوێدا لەنگەر دەگرێت، بەبارێکی قورسی چاکسازیەوە بارکراوە، لە ناونیشاندا هەمویان خاوەنین، لە جێبەجێکردندا، هەموان هەوڵی خۆ دەربازکردن دەدەن لەترسی خنکان، خنکاندێک کە بە درێژایی نۆ کابینە نەجیبزادەکانی ناسیۆنالیزمی کوردایەتی.\nدروشمەکانی چاکسازی زۆر لە قەبارەی هەرێم گەورە تربوو، عەرابەکەی وا دەبینرا ببێت بە “مهماتیر محەمەد” ی مالیزیاو هەرێمی کوردستان بگەیەنێتە گەشەسەندنێکی ستانداردی وڵاتان، عەرابەکەی زۆر بە دەنگێکی زوڵال و دەرون سوتاو بۆ میللەت باسی لەجێبەجێکردنی بڕگەکانی کارنامەکەی دەکردەوە، وەک فریادڕەسی گەندەڵی خۆی نیشان دەدا، بەڵام چیمان بینی و، قۆناغەکانی چاکسازی چۆن دەستی پێکرد؟!\nلە جیاتی دەست بردن بۆ گێڕانەوەی سامانی گشتی، کە لە دەستی بنەماڵەو حیزبەکانیاندا، هەر لە سامانی نەوت و پارەی دزراوی گەل، بۆ بەگەڕخستنی کۆمپانیای زەبەلاح و، دواتر داگیرکردنی گردو تەپۆڵکەو، مۆنۆپۆلکردن دەروازە سنوورییەکان و بە تاڵان بردنی سەرمایەی سنورەکان، کە بۆ مەبەستی بەردەوامی دەسەڵاتیان بەشێک لە دراوی دزراوی ئەم گەلە، لەشکرێک لە بندیواری حزبیان پێک هێناوە، کە ساڵانێکە لە سەر حسابی موچەخۆری ڕاستەقینەی ئەم وڵاتە دەژین و… هتد، کەچی بەناوی چاکسازییەوە دەست دەبەن بۆ بڕینی موچەی چەوساوە ترین چینی ئەم وڵاتە کە فەرمانبەرانن، بە دوو مانگ و سێ مانگ جارێکیش وەری دەگرن.\nتوانیان کۆڕۆنا وەک مەبەستێکی سیاسی بە کار بهێنن و بیکەنە باشترین کارتی بیانوو بۆکپکردنی دەنگی ناڕەزایی شەقام، لە کاتێکدا خەڵکی ئەم هەرێمە، ناڕازییەکانیان گەیشتۆتە ئاستێک، لە ئانوساتی تەقینەوەدایەو، بڕیاری درێژکردنەوەی قەدەغەکردنی هاتوچۆ وەک سینارۆیەکی سیاسی بۆ کپ کردنی دەنگی ناڕاییە، نەک بۆ بەرژەوەندی خەڵک و ئاستی دڵسۆزی بۆیان.\nهەزاران گەنج لەدەست بێکاری و نەبونی دا مەزراندن لە ئاوەکانی ئیجەو بەتەقەی هێزە سنوریەکان گیان لەدەست دەدەن و ڕوو لەئەوروپا دەکەن، کەچی لەپەنای پەردەی چاکسا زیدا دامەزراندن بەپلەی وەزیفی بریکار وەزیر و بەرێوەبەری گشتی بۆ ڕەعیەتەکانیان بەردووامەو ناوەستێت.\nدەسەڵاتی تاکڕەو هیچ کاتێک هەنگاوەکانی چاکسازیی ناگەیەنێتە ئاستی هەرەمی دەسەڵاتی خۆی، چونکە هونەریی چاکسازی ئاراستەی پێدان و ڕاگیریی یاسایی و بەخشینی دەسەڵات و ئاشکراکردنی ڕابردویەکی ناشرینە. رەنگە بگاتە ئاکامێک هۆشیاریی کۆمەڵگاو ورژاندنی بیرکردنەوەو ڕاچڵەکندنی کۆمەلگا بەدوای خۆیدا بهێنێت و ئەنجامەکەشی لەدەستدانی پێگەکەیان بێت.\nبۆیە هیچ چاوەڕوانیەک ناکرێ تا ئەم کابینەیەی حکومەتی هەرێم چاکسازیی تیا بکرێت. پەرلەمانیش ناتوانێت ئەو دەزگایە بێت کە بتوانێت سنور دانێت بۆ حکومەت بەهۆکاریی لاسەنگی نێوان هێزەکاندا. بەهۆی کەڵەکەبونەوە گرفتەکانی ئابوری و سیاسی و ئیداریش تابێت قوڵتر دەبنەوە و بە کاراکتەرەکانی ئەم کابینەیە چارەسەر نابن، بۆیە لەکاتی ئێستادا باشترین بژاردە ئەوەیە حکومەت و پەرلەمان هەڵبوەشێنرێتەوە، حکومەتی کار بە ڕێکەر دروستبکرێت، هە ڵبژار دنێکی نە زیر و بێ تەزویر بکرێت میللەت بتوانێ نوێنەرە شەرعییە کانی خۆی هەڵبژێرێت، چیتر حوکمڕا نی بە دروشم و هاشتاگی پشتگیریو خۆڵکردنە چاوی خەڵک و فرۆشتنەوەی شکست بە مەعدە نی سەر کەو تن نا بێ، بە بە ڵێنی بێ کردارو دوو فاقی نابێ، دەرفەتی ساڵێک کەم نەبووە بۆ ئەم کا بینە یە تا هەنگاوی کرداری بنابوایە بۆچاکسازی، بەڵام دەرکەوت نیەتێکی نیە و سەرقاڵی پۆزش هێنانەوە بۆ گەندەڵی، زۆر بە ئاشکرا ئەوسەری تونێڵەکەدیارە شکستخواردوە بوە بۆیە میللەت تاقەت پڕوکێن بووە بەدیارپاساوەکانیەوەو دەزانێت کە ستراتیژیەکی چارەسەرکردنی پێنیە.


16:37 - 27 July 2020\nهەنگاو: حوکمی لێدانی ٧٢ قامچی لە یەکێک لەو هاووڵاتییانەی خەڵکی سنە کە لە کاتی شەرمەزارکردنی هێرشی تورکیا بۆ سەر کوردستانی سوریا دەستبەسەر کرابوو، لە سنە جێبەجێ کرا.\nبەپێی ڕاپۆرتی گەیشتوو بە ڕێکخراوی مافی مرۆڤی هەنگاو، ڕؤژی دووشەممە ٦ی گەلاوێژی ٢٧٢٠ (٢٧ی ژوئیەی ٢٠٢٠)، حوکمی لێدانی ٧٢ قامچی فواد عەنایەتی، هاووڵاتیی خەڵکی سنە لە دادگای ئەو شارە جێبەجێ کراوە. حوکمی ١٠ مانگ بەندکرانی ناوبراویش بە سەرنجدان بەوەی کە ماوەی ٤ مانگ لە بەندیخانە بووە، ٦ مانگی دیکەی بەر لێبوردن کەوتووە.\nبە پێی ئەو نامەیەی ک بۆ فواد عەنایەتی و ٧ کەسی دیکەی هاودۆسیەی ناوبراو نێردراوە، ئەوان دەبێ لەماوەی ١٠ ڕۆژدا خۆیان بە دادگای سنە بناسێنن و ئەگەر ئەوکارە نەکەن ئەوا فەرمانی دەستبەسەر کردنیان دەردەکرێت.\nفواد عەنایەتی و ٧ کەسی دیکە، سەرەتای مانگی ڕەشەممەی ساڵی ڕابردوو لەلایەن لقی ١٠٤ی دادگای تاوانەکانی دووی شاری سنە بە سەرۆکایەتی دادوەر بێهرووز وەلەدی، بە تۆمەتی ”تێکدانی تەکووزی و ئاسایشی گشتی کۆمەڵگا لەڕێگای بەشداری کردن لە کۆبوونەوەی نایاسایی“ سەرجەم بە ٨٠ مانگ بەندکران و لیدانی ٥٩٢ قامچی مەحکووم کردووە.


ده‌سته‌ی ئه‌مینداریه‌تی زانكۆكانی جیهان تاوتوێی ریزبه‌ندی نیشتیمانی زانكۆكان ده‌كات و له‌ئاماده‌كارییه‌كانی سالی تازه‌ی خوێندن ده‌كۆڵێته‌وه . | Dr. Nawzad Bajger\nده‌سته‌ی ئه‌مینداریه‌تی زانكۆكانی جیهان تاوتوێی ریزبه‌ندی نیشتیمانی زانكۆكان ده‌كات و له‌ئاماده‌كارییه‌كانی سالی تازه‌ی خوێندن ده‌كۆڵێته‌وه .\nبه‌چاودێری و ئاماده‌بونی دكتۆر نه‌وزاد یه‌حیا باجگر سه‌رۆكی ده‌سته‌ی ئه‌مینداریه‌تی زانكۆكانی جیهان ، كاتژمێر (٢) ی پاش نیوه‌ڕۆی رۆژی ١٨-١٠-٢٠١٦ له باڵاخانه‌ی سه‌رۆكایه‌تی زانكۆی جیهان – هه‌ولێر ، كۆبونه‌وه‌ی فره‌وانی ده‌سته‌ی ئه‌مینداریه‌تی زانكۆكانی جیهان به‌رێوه چوو.\nله‌م كۆبوونه‌وه‌یه‌دا سه‌رۆكی زانكۆكانی جیهان هه‌ولێر، سلێمانی ، دهۆك ، لبنانی فه‌ره‌نسی و ئه‌ندامانی بۆردی ئه‌مینداریه‌تی ئاماده‌بوون ، تاوتوێی رێزبه‌ندی زانكۆكانی جیهان وفه‌ره‌نسی لبنانی كران و خاله‌كانی ریزبه‌ندییه‌كان روونكرانه‌وه .\nله‌ته‌وه‌ری دووه‌می كۆبونه‌وه‌كه‌دا سه‌رۆك زانكۆكان باسییان له‌ئاماده‌كارییه‌كانی ساڵی تازه‌ی خوێندنییان كردوو ، له‌چونییه‌تی وه‌رگرتنی قوتابییانی سالی خوێندنی ٢٠١٦٠-٢٠١٧ یان كۆڵییه‌وه . دواتر دكتۆر نه‌وزاد یه‌حیا باجگر هه‌موو هاریكارییه‌كانی ده‌سته‌ی ئه‌مینداریه‌تی زانكۆكانی جیهانی بۆزانكۆكان خسته‌ڕوو تا له‌ڕووی كوالێتی زانستییه‌وه و ئاستی به‌رزتر به‌ده‌ست بێنن .. هه‌روه‌ها پیرۆزبایی له‌زانكۆكانی جیهان و زانكۆی لبنانی فه‌ره‌نسی كرد . شایه‌نی باسه ئه‌م كۆبونه‌وه‌ی دوای راگه‌یاندنی ریزبه‌ندی نیشتیمانی زانكۆكانی كوردستان هات كه وه‌زاره‌تی خوێندنی باڵاو توێژینه‌وه‌ی زانستی له‌ڕێوره‌سمێكدا له‌هۆلی سه‌عد عه‌بدولڵا سازیدابوو .


Diplomatic Magazine | وەڵامى بارزانى بۆ نامەکەى کۆسرەت رەسوڵ چییە؟\nپارتى بۆ یەکێتى: هەرکاتێک بارەگاکانمان لە شارەکە کرانەوە پارێزگاریش دادەنێین\nوەڵامى بارزانى بۆ نامەکەى کۆسرەت رەسوڵ چییە؟\nبارزانى وەڵامى کۆسرەت رەسوڵ و یەکێتى دەداتەوە، کە ئەوان هیچکاتێک رازى نابن پارێزگارێک بۆ کەرکوک دابنێن لەکاتێکدا لق و بارەگاکانیان لەشارەکە چۆڵکراون.\nهەرچەندە یەکێتى بەبێ پرسى کەرکوک وەک بابەتێکى سەرەکى لەگەڵ پارتى رێکەوتنى کۆتایی واژۆ کرد، بەڵام کەرکوکیەکانى نێو حزبەکە جارێکى دیکە بابەتەکە گەرم دەکەنەوە و داوایان لە یەکێتى کردووە کە بەمەرج بەشدارى لە دەنگدان بۆ سەرۆکى هەرێم و پێکهێنانى حکومەت بکەن.\nکۆسرەت رەسوڵ، داوا لە بارزانى دەکات بەڵێنەکەى بباتەسەر.\nکۆسرەت رەسوڵ چى بە پارتى وتووە؟\nلەنامەیەکدا کە دوێنێ کۆسرەت رەسوڵ ئاراستەى پارتى کردووە، داوا دەکات پێش پێکهێنانى کابینەى نوێ پارێزگارێک بۆ کەرکوک لەسەر پشکى یەکێتى دابنرێت.\nئەم نامەیەى ناوبراویش دواى فشارى کەرکوکییەکانى نێو یەکێتى دێت کە لەکۆبوونەوەى هەفتەى پێشوو داوایان لە حزبەکەیان کردووە ئەم بابەتە یەکلایى بکرێتەوە.\nلەنامەکەشدا ئەوە نوسراوە کە، بۆ ئەوەى ئەندام پەرلەمانەکانى یەکێتى بەشدارى کۆبوونەوەى سێ شەممە بکەن کە تایبەتە بەدەنگدانى سەرۆکى هەرێم، باشترە ئەنجومەنى پارێزگاى کەرکوک کۆببێتەوە پارێزگار دابنرێت.\nبارزانى چۆن وەڵامى نامەکەى کۆسرەت رەسوڵى داوەتەوە؟\nبەپێى زانیارییەکان هەر دوێنێ مەسعود بارزانى سەرۆکى پارتى، وەڵامى نامەکەى کۆسرەت رەسوڵى داوەتەوە بە راشکاوانە ئەوەى نوسیوە: پارتى پێکهێنانى حکومەتى لە دانانى پارێزگارى کەرکوک بەلایەوە گرنگترە، بۆیە بابەتى کەرکوک لەوە ئاڵۆزترە بەچەند رۆژێک چارەسەر بکرێت.\nهەروەها بارزانى لەرێگەى سەرکردەکانى پارتییەوە ئەوەشیان بە یەکێتى راگەیاندووە: کە هەرکاتێک حکومەت پێک هات ئەوکاتە سەرۆکى دەستەى ناوچە کوردستانییە کێشە لەسەرەکان، دەدرێت بەیەکێتى با لەرێگەى ئەو پۆستەوە یەکێتى لەگەڵ بەغداد وتوێژ بکات و کێشەى ئەمنى کەرکوک چارەسەر بکات، تاکو پارتى بتوانێ بارەگاکانى لە شارەکە بکاتەوە.\nمەرجەکانى یەکێتى و پارتى بۆ دانانى پارێزگارێک بۆ کەرکوک، بابەتەکە لە هەڵواسراوى رادەستى قەدەرێکى نادیار دەکات.\nبەکورتى مەرجەکانى پارتى لەبەرامبەر پۆستى پارێزگار چین؟\nهەرچەندە یەکێتى مەرجى هەیە بۆ بەشدارى کردن لە کابینەى نوێ، بەڵام لە ئێستادا بابەتەکە پێچەوانە بۆتەوە و پارتیش مەرجى خۆى هەیە بۆ پێدانى پۆستى پارێزگار بە یەکێتى. ئەوانیش:\nیەکەم: دۆخى ئەمنى شارەکە\nپارتى داوا دەکات لەیەکێتى دۆخى ئەمنى شارەکە با بگەرێتەوە بۆ پێش رووداوەکانى ١٦ى ئۆکتۆبەر، تا ئەوان بتوانن بارەگاو لقەکانیان لە کەرکوک بکەنەوە، چونکە پێیانوایە هیچ گرنتییەک نییە کە دواى دانانى پارێزگاریش ئەندام و لایەنگرانى لەشارەکە سەلامەت بن.\nدووەم: کابینەى نۆیەم گرنگترە\nپارتى، پێکێهانى حکومەتى بەلاوە گرنگترە لەهەموو پرسەکان، و نایەوێت کابینەى نوێ کە مەسرور بارزانى سەرۆکایەتى دەکات لەوە زیارت دوا بکەوێت.بۆیە هەموو پرسەکان دەکات بەقوربانى بۆ کابینەى نۆیەم.\nسێیەم: دروستکردنى لیژنە\nهەروەها پارتى دەیەوێت دواى پێکهێنانى حکومەت لەرێگەى پێکهێنانى لیژنەیەکى هاوبەش لەنێوانیان پرسەکە یەکلاى بکرێتەوە، کە تیایدا کەرکوکییەکان رۆڵى سەرەکى ببین لە لیژنەکەدا.\nپێدەچێت، سەرەراى مەرجەکانى هەردوولایان، کابینەى نوێ پێک بێت و دواتر کێشەى کەرکوک وەک بابەتێکى هەڵواسراوى لەنێوانیان بمێنێتەوە چارەسەرکردنیشى تاکو هەڵبژاردنى نوێ بۆ ئەنجومەنى پارێزگاى شارەکە بخایەنێت.


بانگەوازی پڵاتفۆرمی زاگرۆس بۆ بەشداری لە چالاکی دژی سیاسەتی پاکتاوکردنی گەلی کوردستان | پلاتفۆرمی زاگرۆس\nگەلی ئێمەی وڵاتپارێز لە رۆژهەڵاتی کوردستان و دیاسپۆرا!\nهێرش و هەرەشەی داگیرکاری دەولەتی فاشیستی تورک و ئەردۆغانی تێرۆریست بۆ سەر گەلی کوردستان بە تووندی درێژەی هەیە و کەوتۆوەتە قۆناغێکی زۆر مەترسیدار. ئامانجی سیاسەتی داگیرکاری دەوڵەتی تورک لەناوبردنی تەفگەری ئازادیخوای گەلی کوردستان ودەسکەوتەکانی گەلی ئێمە، و هەروەها پاکتاوکردنی کوردی ئازاد و مرۆڤی سەربەست لە هەموو پارچەکانی کوردستان و دەرەوە بە گشتی یە.\nماوەیەکی دوور و درێژە کە دەوڵەتی داگیرکەری تورکیا هێزە سەربازییەکانی لە سەر سنووری رۆژاوای کوردستان مۆڵ داوە و ئامادەکاریی هێرشێکی بەرفروان بۆ سەر رۆژئاوای کوردستان دەکات. مەترسی هێرشی داگیرکارانەی دەوڵەتی تورک بە مەبەستی کۆمەڵکوژی گەلی ئێمە لە رۆژئاوا جیدییە و دەبێت پێشی لێ بگیردرێت.\nئێمە وەک پڵاتفۆرمی زاگرۆس هەرەشە و هێرشی دەوڵەتی فاشیستی تورک و ئەردۆغانی تێرۆریست بۆ سەر گەل لە رۆژئاوای کوردستان بە تووندی شەرمەزار دەکەین. ئێمە داوا لە هەموو ئازادیخوازان، بەتایبەت کوردانی رۆژهەڵاتی کوردستان لە دیاسپۆرا دەکەین کە لە دژی سیاسەتی داگیرکاری دەوڵەتی تورک هەڵوێست بگرن و لە هەر چەشنە چالاکی دژی داگیرکاری لە ناوەوە و دەرەوەی وڵات بەشدار بن.\nرۆژئاوای کوردستان سیمبۆڵ و رەمزی بەرخۆدانی بێوێنەی مرۆڤی ئازاد و سەربەست لە دژی داگیرکاریە. بەرگری لە رۆژئاوا ئەرکی نیشتمانی و ئینسانی هەموو تاکێکی ئازادیخوازە.\nسەرکەوتن هی گەلی کوردستانە.


واعیزەكانی سوڵتان و لایەنگری لە شەیتان!\nدیارە دەسەڵاتداران لە هەر كوێیەك بن شەرعیەت بە دەسەڵاتی خۆیان دەدەن،بەداخەوە بەشێك لەم بەشەرعی ناساندنەش كراوە بە كاری واعیزەكانی سەر بە دەسەڵاتدارە دیكتاتۆر و خوێن مژەكانی خۆرهەڵاتی ناوەڕاست، كە دوور و نزیك بڕوایان بە دین و ئەخلاق و عەدالەت نیە.\nئەم دەسەڵاتدارە دیكتاتۆرانە وەك دێوەزمە یەخەی گەلەكانیان بەرنادەن و ،هەر جارەی بە شێوازێك دەسەڵاتە ناشەرعیەكانیان دەشەرعێنن.لەم بارەشەوە و بۆ شەرعاندنی دەسەڵاتەكانیان زیاتر پەنا بۆ دوو چین و توێژی كۆمەڵگە دەبەن، كە بریتن لە (حاكم و موفتی)یەكان، دیارە دەستگرتن بەسەر ئیرادەی زۆرێك لە حاكمەكان كارێكی قورس نیە ،چونكە كەم نین ئەوانەی بە مەسەلەی ماددە ئیرادەی خۆیان لە دەست دەدەن و حەق پێشێل دەكەن.\nبەڵام ئەوەی جێگای داخە و زۆر نائاساییە، بریتیە لەوەی كەسانێك بەناوی دینەوە لایەنگری لە قەتڵ و زوڵم و ستەم بكەن،زۆر بەداخەوە زۆربەی ئەوانەی پلە و پایەی موفتی و ئەندامی مەجلیسی فەتوای وڵاتان وەردەگرن، بە رەزامەندی دەسەڵاتدران دەگەن بەم پلەیە نەك كەفائەت و زانیاری خۆیان.\nواعیزەكانی سوڵتان هەرچەند ریشیان درێژبێ و عەمامەكەی سەریان زل و گەورەبێ، لەبەر ئەوەی پیاوی دەسەڵاتن،بۆیە خواگیان توزقاڵێك خۆشەویستیان ناخاتە دڵی خەڵكەوە،چونكە خۆیان خۆشەویستی سەرۆكەكانن نەك خوای سەرۆكەكان.\nنمونەی بەناو عالم و زانان و موفتیەكانی سەر بەدیكتاتۆرەكان زۆرن، بۆ نمونە ئەوەتا (بەدرەدین حەسون)ی موفتی (ئەسەد) لەسەرەتایی شۆڕشەكەی سوریاوە رایگەیاند پێویستە دایكان و باوكان رێگا نەدەن رۆڵەكانیان بەشداری خۆپیشاندانەكان بكەن چونكە بەشەرع دروست نیە، دوایی بەوەش نەوەستا و كاتێك شۆڕشگێڕان هێزیان كۆكردەوە و جاش و شەبیحەكانی ئەسەدیان لە چەند شوێنێك راماڵی،ئەم جارە فەتوای دا كە ئیتر جیهاد كردن لەسەر هەموو كەسێك واجب بووە و، پێویستە هەركەس توانای چەك هەڵگرتنی هەبێ پاڵپشتی لە (ئەسەد)بكات، ئەگەر كوژار شەهیدە و ئەگەر خەڵكیشی كوشت موجاهیدە!!!(شەوقی ئیبراهیم)ی بەناو موفتی میسر فەتوای دا كە لە كاتی بەجێهێنانی فەریزەی حەج، خەڵك هاندان لە دژی دەسەڵاتەكەی (سسیی)جولەكە زادە دروست نیە و حەج بەتاڵ ئەكاتەوە و حەرامە !!!(عەلی جومعە)ی كۆنە موفتی میسر دوای ئینقیلابەكە فەتویدا كوشتنی ئەوانەی خۆپیشاندان دەكەن دروستە چونكە زیان بە خەڵك دەگەێنن! ،جارێكی تر فەرمووی، داخستنی مزگەوتەكان لە رۆژانی هەینی ئاساییە و، دەكرێ خەڵك لە ماڵەكانیان و لە رێگای تەلەفزیۆنی حكومی گوێ لە وتاری هەینی بگرن و، دوایی هەر لەماڵەوەش نوێژەكانیان بە جەماعەت لەگەڵ تەلەفزیۆنەكەدا بكەن دروستە!!!،دواجار لە ڤیدیۆیەكی دزە پێكراو دەركەوت لەبەردەم سەدان ئەفسەری سوپا و پۆلیس دەڵێ (بەختەوەری بۆ ئەو كەسەی كە ئیخوانەكان دەكوژێ ، خوا لەگەڵ ئێوەیە پێغەمبەر لەگەڵ ئێوەیە، ئەولیاكانی خوا لەگەڵ ئێوەن،لە رێگای خەوێكی راستەوە یەكلابۆتەوە كە پێغەمبەر لایەنگری ئێوە دەكات)دەیان سەیر و سەمەرەی تر ،ئاخر ئەم واعیزە بەكرێ گیراوانە هەم خۆیان قێزەن وون دەكەن، هەم دواجار روو رەشی بەردەم قاپی خوا و سەرشۆڕی بەردەم میللەت دەبن.\nلە ئێستاشدا چەند رۆژێكە شێخە وهابیەكانی ئال سعود،لەمەسەلەی (قەتەر)وەك پاڵەوان دەردەكەون و بەم رەمەزانە دەستخۆشی لە قڕكردن و لەناوبردن و برسیكردنی خەڵكی بێ تاوان دەكەن و، دەڵێن ئیخوان لە دین دەرچووە و عەقیدەی ناتەواوە و حیزبایەتی دەكات و،هەوڵدەدات دەسەڵات بگرێتە دەست و لەئەمری حاكمی وڵاتەكانیان دەردەچن، بۆیە موسڵمان نین و هەرچی بەرامبەیان بكرێ شەرعیە.\nوەك عەرەب ئەڵێن (بیت القصد)واتا پوختەی مەبەست هەر ئەوخاڵەیە كە ئیخوانەكان لەقسەی حاكمە زاڵمەكان دەردەچن و داوای شوڕش دەكەن بۆ گەڕانەوەی عەدالەت و، لەناوبردنی زوڵم و زاڵم.\nبەداخەوە كەسیكی وەك (سودەیس)ی ئیمامی حەرەمی مككە و (عورەیفی) و لەسەرووی هەموشیانەوە پیری ئاخر شەڕ (عبدالعزیز عبدالله)ی بەناوی مفتی سعودیە كە لە لێواری مەرگە ئەڵێ هەرچی ئال سعود بیكەن شەرعیە و، لەسەر بنەمایی دین و عەقڵ و حیكمەت سەرچاوەی گرتوە و لە قازانجی هەموو خەڵكە.ئەو ئال سعودەی كەناڵێكی فەڕەنسی ئاشكرای كرد 80ملیۆن دۆلاریان داوە بە (نەتانیاهۆ) بۆ هەڵمەتی هەڵبژاردن و دووبارە بوونەوە بە سەرۆك وەزیرانی جولەكە.\nبە دڵنیایەوە واعیزەكانی سوڵتان دۆڕاوترین كەسی نێو كۆمەڵگەن و، بەرلە هەوو كەس سوكایەتی بەخۆیان دەكەن ئینجا بە عیلم و زانست و دین،واعیزەكانی سوڵتان ئەگەر بڕوایان بەو دینە هەبێ كە ئەوانی تیا بوە بە موفتی و ئەهلی عیلم، پێویستە لە خۆیان بپرسن ئاخر نا حەق بە حەق كردن هەروا ئاسان نیە و رۆژێك لێپرسینەوەیان لەگەڵ دەكرێ،راستی ئەوانەی لە ناخەوە بچوكن هەرگیز بە پۆست گەورە نابن،ئەوانەش دۆر بە ناوی دینەوە دەكەن هەرگیز حەق ناچێتە دڵیانەوە،ئەوانەی كەشەیتان و ئەهریمەنەكانیش رازی دەكەن لە خوا بە دوورن و دوور و نزیك تەمسیلی دین ناكەن.


شه‌ڕێ بازرگانیێ تركیا دژى هه‌رێما كوردستانێ ل ئۆڤاكۆ به‌رده‌وامه\nهەواڵ / ڕاپۆرت :: 14/05/2019 :: 209 جار بینراوە\nنه‌خشه‌یا ده‌روازه‌یێ ئۆڤاكۆ\nهه‌ولێن تركیا بۆ رێككه‌ڤتن دگه‌ل ئیراقێ بۆ ڤه‌كرنا ده‌روازه‌كێ نوو ل شوونا ئیبراهیم خه‌لیل ل قه‌زا زاخۆ یا ئیراقێ به‌رده‌وامن.\nئه‌و ده‌روازێ تركیا دخوازیت تازه دگه‌ل ئیراقێ ڤه‌كه‌ت دكه‌ڤیته ده‌ڤه‌را ئۆڤاكۆ یا هه‌ڤسنوور دگه‌ل ئیراقێ كو 25 كیلۆمه‌تران دكه‌ڤیته رۆژئاڤایێ ده‌رگه‌هێ ئیبراهیم خه‌لیل، تركیا دخوازیت ب ڤى ده‌روازه‌ی راسته‌وخوه كه‌لوپه‌لان ڤه‌گۆهێزیت ته‌له‌عفه‌ر و هه‌رێمێن سوننه‌یان و باشورێ ئیراقێ.\nل گۆره‌ى دیتنێن شاره‌زاییان "ژ بلى كو ده‌روازه‌یێ ئۆڤاكۆ دێ قه‌باره‌یێ بازرگانیا تركیا دگه‌ل ئیراقێ زێده‌كه‌ت، دهه‌مان ده‌مدا دێ بیته شوونگرێ ده‌ر‌وازه‌یێ ئیبراهیم خه‌لیل كو ئه‌ڤه‌ژى دێ بیته شه‌ڕه‌كێ بهێز یێ تركیا به‌رامبه‌ر ئابۆرێ هه‌رێما كوردستانێ، چودى تركیا پێدڤى ب قه‌نجی و منه‌تێن هه‌رێما كوردستانێ نابیت تا كه‌لوپه‌لێن خوه ڤه‌گۆهێزیت ئیراقێ".\nهه‌ولێن تركیا بۆ ڤه‌كرنا ده‌روازه‌كى ل شوونا ئیبراهیم خه‌لیل\nپشتى سالا 1991-ێ، توركیا هه‌ولدان دگه‌ل رژێما سه‌دام حسێن، ده‌رگه‌هێ ئۆڤاكۆ دگه‌ل ئیراقێ ڤه‌كه‌ت، لێ ده‌مێ هێزێن ئیراقێ ژ ته‌له‌عفه‌ر هه‌ولداین به‌ر ب سنوورێ ئۆڤاكۆ بچن، باله‌فڕێن ئه‌مریكا ل بنگه‌هێ ئه‌نجه‌رلیك ل تركیا رێگرى ل له‌شكه‌رێ ئیراقێ كر. دووه‌م هه‌ولا جدى یا تركیا بۆ ڤه‌كرنا ڤى ده‌روازه‌ی پشتى ریفراندۆما سه‌رخوه‌بوونا كوردان بوو ل هه‌رێما كوردستانێ كو25-ێ ئه‌یلولا سالا2017-ێ، ئه‌نجامدابوو.\nرێككه‌ڤتن دناڤبه‌را تركیا و ئیراقێ دا نه‌هاتینه ئیمزاكرن\nتا نوكه چو رێككه‌فتن دناڤبه‌را ئیراقێ و تركیا دا لسه‌ر ڤه‌كرنا ده‌روازه‌یێ ئۆڤاكۆ نه‌هاتینه ئیمزاكرن، لێ پشتى كۆربه‌ندا (توركێت- عێراق) ل 24-ێ نیسانا ئه‌ڤ ساله ل به‌غدا، محه‌مه‌د هاشم عانى، وه‌زیرێ بازرگانیا ئیراقێ گۆت: "لیژنه‌ك ژ وه‌زاره‌تا بازرگانى و ڤه‌گۆهاستن و گه‌هاندنێ و وه‌زاره‌تا ده‌ر‌ڤه و فه‌رمانگه‌ها گۆمركان به‌رده‌وام دانوستاندنان دگه‌ل حكومه‌تا تركیا دكه‌ن و كارێ ڤه‌كرنا ده‌روازه‌كێ نوو دگه‌ل ئیراقێ باش برێڤه‌دچن، ده‌مه‌كێ نێزیك ئه‌و ده‌روازه دێ هێته ڤه‌كرن".\nمه‌دیایا وه‌لاتێ ئیرانێ، ده‌ربا‌ره‌ى سه‌ره‌دانا وه‌زیرێ ده‌ر‌ڤه‌یێ تركیا مه‌ولۆد چاوش ئۆغلۆ یا 27-ێ نیسانا ئه‌ڤ ساله ل به‌غدا، خوه‌یاكربوو "وه‌زیرێ ده‌رڤه یێ تركیا د سه‌ره‌دانا خوه‌دا داخواز ژ به‌رپرسێن ئیراقێ كر له‌زێ ل ڤه‌كرنا ده‌روازه‌یێ ئۆڤاكۆ بكه‌ن".\nد. به‌یار مسته‌فا، شاره‌زایێ كاروبارێن تركیا و ماموستایێ زانینگه‌ها ئه‌مریكى ل دهۆك بۆ دواڕۆژ دازانین: "تركیا چوار ئارمانج ژ ڤه‌كرنا ده‌روازه‌یێ ئۆڤاكۆ هه‌نه:\n- توركیا پێدڤى ب هه‌رێما كوردستانێ نه‌بیت كو ده‌رگه‌هێ ئیبراهیم خه‌لیل بكاربینیت.\n- گه‌هشتنا كه‌لوپه‌لێن تركیا بۆ ناڤه‌راست و باشورێ ئیراقێ ب ره‌نگه‌كێ راسته‌وخوه.\n- تركیا ب رێكا ئیراقێ بگه‌هیت وه‌لاتێ ئوردن.\n- توركیا ب رێكا ئیراقێ بگه‌هیت وه‌لاتێن كه‌نداڤى.\nل هه‌رێما كوردستانێ و ئیراقێ چو ده‌نگێن نه‌رازیبوونێ به‌رامبه‌ر ڤه‌كرنا ده‌رگه‌هێ ئۆڤاكۆ نه‌بووینه، ئه‌حمه‌د حاجى ره‌شید، ئه‌ندامێ جڤاتا نوونه‌رێن ئیراقێ بۆ دواڕۆژ گۆت: "ل گۆره‌ى ده‌ستوورێ ئیراقێ، وه‌لاتێ ئیراقێ ماف هه‌یه ل سنوورێن هه‌رێما كوردستانێ دگه‌ل وه‌لاتێن جیران ده‌روازه‌یێن نوو ڤه‌كه‌ت، حكومه‌تا هه‌رێما كوردستانێ ژى د ئیداره‌كرنا وان ده‌روازه‌یان دا پشكداربیت".\n"ده‌مێ بازرگانێن تركان كه‌لوپه‌لێن خوه دبه‌ن ئیبراهیم خه‌لیل، گه‌له‌ك گۆمرك ژ وان دهێته وه‌رگرتن"\nده‌رباره‌ى ڤێ مژارێ ئۆزگۆر مه‌همه‌ت ئۆغلۆ، رێڤه‌به‌رێ تێكله‌یێن ژۆرا بازرگانیا ئامه‌د ل باكورێ كوردستانێ بۆ دواڕۆژ گۆت: "ده‌مێ بازرگانێن تركان كه‌لوپه‌لێن خوه دبه‌ن ئیبراهیم خه‌لیل، گه‌له‌ك گۆمرك ژ وان دهێته وه‌رگرتن. له‌وارا گه‌له‌ك ژوان به‌رێ خوه ده‌نه وه‌لاتێ ئیرانێ".\nلدۆر هه‌ولێن بله‌زیێن تركیا بۆ ڤه‌كرنا ده‌روازه‌كێ نوو دگه‌ل ئیراقێ ناڤبۆرى ئینازمان: "تركیا د قه‌یرانه‌كا مه‌زن دایه، ئێدى پتر پێدڤییا تركیا ب بازارێ ئیراقێ هه‌یه، له‌ورا ئه‌و وه‌لات دخوازیت ده‌روازه‌كێ نوو دگه‌ل به‌غدا ڤه‌كه‌ت. ره‌وشا ئابورى یا خه‌لكێ تركیا رۆژ لدووڤ رۆژێ به‌ر ب خرابوونێ دچیت، ته‌نانه‌ت پارێ تركیا ژ پارێ سوریا و ئیراقێ بێ به‌هاتر لێهاتیه".\nكارگه‌ریا ئۆڤاكۆ لسه‌ر دهۆك\nده‌روازه‌یێ ئیبراهیم خه‌لیل، قازانجه‌كا راسته‌وخوه بۆ پارێزگه‌ها دهۆك هه‌یه. 70% ژ كۆمپانیێن بازرگانى ل دهۆك كه‌لوپه‌لێن تركیا ژ ده‌روازه‌یێ ئیبراهیم خه‌لیل ڤه‌دگۆهێزن مووسل و باژارێن دى یێن ئیراقێ.\nئه‌یاد حه‌سه‌ن، سه‌رۆكێ ژۆرا بازرگانی و پیشه‌سازییا دهۆك بۆ دواڕۆژ راگه‌هاند: "ئه‌گه‌ر تركیا و ئیراق لسه‌ر ڤه‌كرنا ده‌رگه‌هێ ئۆڤاكۆ رێككه‌ڤتن دێ كاریگه‌ریه‌كا خراپ لسه‌ر بازرگانیا ئیبراهیم خه‌لیل چێبیت، چنكو وى ده‌مى تركیا پێدڤى ب ئیبراهیم خه‌لیل نابیت".\nل گۆره‌ى دوماهیك ئامارێن وه‌زاره‌تا بازرگانیا ئیراقێ، سالا 2018-ێ، قه‌بارێ ئالۆگۆریا بازرگانى ل ده‌روازه‌یێ ئیبراهیم خه‌لیل 13 ملیار دولاربوون، لێ ب ڤه‌كرنا ده‌روازه‌یێ ئۆڤاكۆ ئێدى ئیبراهیم خه‌لیل ئه‌ڤ قه‌بارێ ئالۆگۆریا مه‌زن نامینیت.


کوردیپێدیا - رێگا نوێیەکەی نێوان هەریر و شەقڵاوا پاش یەک باران!\n😊 رێگا نوێیەکەی نێوان هەریر و شەقڵاوا پاش یەک باران! | پۆل: گاڵتەوگەپ | زمانی بابەت: 🏳 کوردیی ناوەڕاست\n➕ ئەم بابەتە لەلایەن: (هاوڕێ باخەوان)ەوە لە: Mar 1 2014 10:30PM تۆمارکراوە\n✍ ئەم بابەتە بۆ دواجار لەلایەن: (هاوڕێ باخەوان)ەوە لە: May 18 2015 9:53PM باشترکراوە\n👁 ئەم بابەتە 10,215 جار بینراوە\n📷 فایلی وێنە 1.0.1 23 KB Mar 1 2014 10:30PM هاوڕێ باخەوان


له ئاکامی زنجیره‌یه‌ک ته‌قینه‌وه له عێراق 53 که‌س ده‌کوژرێن\nئه‌مڕۆ یه‌کشه‌ممه له زنجیره‌یه‌ک ته‌قینه‌وه‌دا به‌غدا و 8 پارێزگای عێراق کرانه ئامانج و 53 کوژراو و زیاتر له 200 برینداری لێـکه‌وته‌وه.\nهێرشه‌کانی ئه‌مڕۆ ناوچه جیاوازه‌کانی باشور و ناوه‌ڕاست و باکوری عێراقیان گرته‌وه. ژماره‌ی ته‌قینه‌وه‌کان 13 ئۆتۆمبیلی بۆمبڕێژکراو بوون که چواریان به‌غدایان کرده ئامانج و هێرشه‌کان له ناوچه‌ی تاجی باکوری به‌غدا بوون له‌گه‌ڵ چه‌ند هێرشێـکی چه‌کداری بۆ سه‌ر خاڵه‌کانی پـشـکنین له شه‌قام و گۆڕه‌پانه‌کانی به‌غدا.\nله پارێزگای دیاله له ئه‌نجامی ته‌قینه‌وه‌ی بۆمبێـکی چێنراودا له شـاری به‌عقوبه‌ی سه‌نته‌ری پارێزگاکه 17 کوژراو و ده‌یان برینداری لێـکه‌وته‌وه.\nله پارێزگای مه‌یسانی باشوری وڵاته‌که 2 ئۆتۆمبیلی بۆمبڕێژکراو له ناوه‌ڕاست و بازاڕی سه‌نته‌ری شاره‌که‌دا ته‌قینه‌وه و له ئه‌نجامدا 14 که‌س کوژران و 60 که‌سی دیکه برینداربوون.\nله تاجی باکوری به‌غداش 3 ئۆتۆمبیلی بۆمبڕێژکراو ته‌قیونه‌ته‌وه و بوونه‌ته مایه‌ی کوژرانی 8 که‌س و برینداربوونی زیاتر له 20 که‌سی دیکه.\nله به‌غدای پایته‌خت و له ناوچه‌ی ئه‌لعامل پـۆلیسێـک به ده‌مانچه‌ی بێ ده‌نگ کوژراوه. پاشـان ئۆتۆمبیلێـکی بۆمبڕێژکراو ته‌قیوه‌ته‌وه کاتێـک هێزێـکی پـۆلیس گه‌یشـتووه‌ته شوێنی ڕووداوه‌که و له ئاکامدا 4 که‌سی سیڤیل کوژراون.\nله ناوجه‌رگه‌ی به‌غدا و له ناوچه‌ی که‌ڕاده ئۆتۆمبیلێـکی بۆمبڕێژکراو به هێزێـکی گه‌ڕۆکی پـۆلیسـدا ته‌قیوه‌ته‌وه و له ئاکامدا ئه‌فسه‌رێـک و پـۆلیسێـک کوژراون و 3 پـۆلیسی دیکه برینداربوون. هه‌روه‌ها 3 که‌سی سیڤیلیش پـێوه‌بوون.\nله شـاری کوتی باشوری ڕۆژهه‌ڵاتی به‌غداش خۆکوژێـک خۆی به خاڵێـکی پـشـکنیندا ته‌قاندووه‌ته‌وه و بووه‌ته هۆی کوژرانی 2 ئه‌فسه‌ر و برینداربوونی 7 که‌سی دیکه که پـۆلیس و که‌سی سیڤیل بوون.\nله پارێزگای ناسریه‌ی باشوری عێراقیش کۆنسوڵگه‌ری فه‌ڕه‌نسا کرایه ئامانج به ته‌قینه‌وه‌ی بۆمبێـکی چێنراو له ناو ئۆتۆمبیلێـکدا.\nله شـارۆچکه‌ی به‌له‌د رووزی باکوری ڕۆژهه‌ڵاتی به‌غداش ئۆتۆمبیلێـکی بۆمبڕێژکراو ته‌قیوه‌ته‌وه و له‌وێش 2 پـۆلیس کوژراون.\nله گوندێـکی پارێزگای موسڵیش ئۆتۆمبیلێـکی بۆمبڕێژکراو لای بنکه‌یه‌کی ته‌قیوه‌ته‌وه و کوژراو و برینداریش له‌وێ که‌وتوونه‌ته‌وه.\nگۆران تۆفیق په‌یامنێری ده‌نگی ئه‌مه‌ریکا له به‌غدا ڕاپـۆرتی له‌باره‌ی ئه‌م هێرشانه‌ی ئه‌مڕۆی عێراق ناردووه.


كه‌ژاڵ ئه‌حمه‌د: له شیعره‌كانما باڵنده‌ش به‌لای منه‌وه هێمایه بۆ ئازادی\n2/10/2019 - 16:10\nكه‌ژاڵ ئه‌حمه‌د: ئه‌گه‌ر هه‌ر په‌یوه‌ندییه‌كم له‌گه‌ڵ گۆرانی بێژ"كاروان عوسمان" هه‌بووایه من بای ئه‌وه‌نده ئازام لێره‌وه ده‌مگووت به‌ڵی\nخاتوونی شاعیری دڵ ناسك و قه‌شه‌نگ (كه‌ژاڵ ئه‌حمه‌د) له ئێواره شیعرێكدا كه‌سه‌نته‌ری ئاڵا له شاری هه‌ولێر بۆ شاعیری ناوبراوی رێكخستبوو، چه‌ند تێكستێكی نوێی خۆی له دیوانه نوێكه‌ی (زمانی باڵنده‌م ده‌زانی) بۆ ئاماده بووان خوێنده‌وه، ئێمه‌ش له ژووانێكی شاعیرانه هه‌ڤپه‌یڤینێكمان له‌گه‌ڵیدا ساز كرد چه‌ند پرسیارێكمان سه‌باره‌ت به ژیانی تایبه‌تی خۆی و شیعره‌كانی ئاراسته كرد.\nهه‌ڤپه‌یڤین / كامه‌ران حاجی ئه‌لیاس\n* كه‌ژاڵ و شیعر چۆن پێناسه ده‌كه‌یت؟\n- نابێ من خۆم پێناسه‌ی خۆم بكه‌م ،هه‌میشه كه‌سانێكی پسپۆر له بواری شیعروخوێندنه‌وه‌ی ئه‌زموونی شاعیره‌كان پێناسه‌یان بۆ شاعیره‌كان كردووه ،یان له چاوی خوێنه‌ر و بینه‌ری كۆڕه‌كانمه‌وه حه‌قه ئه‌و پرسیاره بكرێت ،من خۆم هیچ شتێك له‌باره‌ی خۆم و شیعره‌كانم ناڵێم.\n* ژووان و شیعر لای كه‌ژاڵ ئه‌حمه‌د چی ده‌گه‌نێت؟\n- ژووان نیشتمانه كه ژووانێكی هه‌میشه‌ییه ، له دووریش بیت تۆ هه‌ر له‌و وڵاتی ،به یاده‌وه‌رییه‌كانت، به ڕگێكی مێژوویی كه‌له منه‌وه ده‌ست پێك ناكات درێژه‌ی هه‌یه، ده‌شتوانین بڵێن كه سه‌ره‌تای مرۆڤایه‌تی لێره‌وه سه‌ری هه‌ڵداوه.\n* تێڕوانی تۆ له ئاستی شاعیرانی ئافره‌ت چۆنه؟\n- من یه‌ك خۆزگه ده‌خوازم وه‌ك چۆن سه‌رچاوه‌ی زۆر گه‌وره و كتێبی باش هه‌یه له سه‌ر خوێندنه‌وه‌ی مێژووی ئه‌ده‌بی كوردی كه زۆربه‌ی باسی تواناكانی پیاوان كراوه له بواری نووسیندا ،كتێبێكیش هه‌بێت كه بۆ خوێندنه‌وه بێت ، كۆكراوه‌ی باسی مێژووی هه‌موو شاعیران و نووسه‌رانی ئافره‌ت بكات، بۆ نموونه كه‌سێكی وه‌كو "مه‌ستوره‌ی ئه‌رده‌ڵانی" شه‌رفخانی ئه‌رده‌ڵانی،كه شیعری له سه‌ده‌كانی نۆزده نووسیوه ،ئه‌وه جگه له‌وه‌ی یه‌كه‌م مێژوو نووسی كوردیشه ، كه مێژووی ئه‌رده‌ڵانیشی نووسیوه‌ته‌وه ،دوای نه‌مانی خه‌سره‌و پاڵانی هاوسه‌ری و تێكشكانی ئیمارانی ئه‌رده‌ڵانی، ئه‌و یه‌كه‌م مێژوو نووسی كورده، به‌ڵام ئێمه چه‌ند سه‌رچاوه‌مان خوێندۆته‌وه كه باسی ئه‌و مێژووه بكات، چه‌ندین شاعیری ترمان هه‌یه مێژووه‌كه‌یان وونه ،تائێستاش باس نه‌كراوه، له‌به‌ر ئه‌وه‌ی ژن بوون، ژن ئه‌بێ خۆی خه‌می ئه‌مه بخوات، كه‌سێك ناێیت له جیاتی ئێمه خه‌م بخوات، بۆیه منیش هه‌ر له‌سه‌ره‌تای شیعره‌كانم به‌وه ناسرام "قه‌له‌مه‌كانتان بشكێنن كه‌س وه‌كو خۆم مێژووی بوونم تۆمار ناكات و رۆمانی خه‌مم نانوسێت " ئه‌و منه، مه‌به‌ستم من نییه مه‌به‌ستم له ئافره‌ته، له مێیینه‌یه، له‌ره‌گه‌زی مێییه ،له ژنه، كه ئه‌بێ خۆی مێژووی بوونی خۆی بنووسێت.\n* جگه له خاك ، دایك ، خوشك ، برا كه‌سێكی تایبه‌ت هه‌یه تۆ شیعری بۆ بنووسیت؟\n- زۆر كه‌س له‌وانه‌یه به دوای ئه‌و پرسیاره‌نه‌وه بێت كه له هه‌موو شاعیرێك ده‌كرێت، ئه‌م شیعرانه له كۆتایی بۆ كێیه ؟ ئه‌وه‌یان گرنگ نییه، ئه‌وه‌ی گرنگه تاچه‌ند به‌رێزت كه شیعره‌كه‌ت خوێنده‌وه ، بیر له په‌یوه‌ندیه‌كی سۆزداری ده‌كه‌یته‌وه كه له‌گه‌نجیتیا ئه‌و په‌یوه‌ندییه‌ت كردووه ئه‌مه كاری شاعیره ، كه هه‌ست له دڵ و ده‌روونی ئافره‌ت ،پیاو ، منداڵ هه‌موویان بجوڵێنێت بتگه‌رێنێته‌وه بۆ یاده‌وه‌رییه‌كانی خۆت..ئیتر یاده‌وه‌ری عه‌شق و سۆزداری بێت ، یان یاده‌وری هه‌رپه‌یوه‌ندییه‌كی كۆمه‌ڵایه‌تی تری ناو كۆمه‌ڵگای خۆت بێت ، یان ده‌ره‌وه‌ی كۆمه‌ڵگای خۆت بێت ، من زۆرجار باسی په‌یوه‌ندی خۆمم كردووه له‌گه‌ڵ بوونه‌وه‌رێك بووه كه‌له ئاسمانه‌وه دێت به ناوی هاورێ (ئه‌ستێره نستانییه‌كان) من هاوڕێم هه‌یه له وڵاتی ئه‌ستێره‌كان له رۆژی له‌دایك بوونم دێن بۆماڵمان وێنه‌ی ره‌ش و سپی مه‌ریخ و زه‌وی و مانگم پیشان ده‌ده‌ن ،ئه‌مه كاری شاعیره كه خه‌یاڵ بوورژێنی هه‌ر یه‌كێ له ئێمه له قۆناغێك له قۆناغه‌كانی ژیانماندا بیرمان له‌وه كردۆته‌وه كه له‌وانه‌یه كه‌سێك هه‌بێت له هه‌ساره‌كانی تر رۆژێ له رۆژان ئێمه پێی بڵێن سڵاو، واته ئێمه میلله‌تێك بین سه‌یری ئه‌و گونده نه‌كه‌ین كه‌وه‌كو خۆمان تیا ئه‌ژین، ئێمه له‌و گه‌ردوونه ئه‌ژین كه‌واته ده‌بێ كۆنتاكمان هه‌بێت له‌گه‌ڵ هه‌موو وڵاتان و هه‌موو مرۆڤ ،ته‌نانه‌ت له‌گه‌ڵ ئه‌و بوونه‌وه‌ره‌ش كه له‌ئه‌ستێره‌كان ده‌ژین .\n* پرسیارێكی تایبه‌ت ده‌رباره‌ی ئه‌و ده‌نگۆیانه‌ی كه‌باس له په‌یوه‌ندی به‌رێزتان له‌گه‌ڵ گۆرانی بێژی كۆچ كردوو (كاروان عوسمان ) ؟\n- من له ده‌زگایه‌كی تری ڕاگه‌یاندن وه‌ڵامی ئه‌و پرسیاره‌م داوه‌ته‌وه ، ئاماده نیم جارێكی تر وه‌ڵامی بده‌مه‌وه ،هیچ په‌یوه‌ندییه‌ك نییه ئه‌وه‌نده‌ی گۆرانی بێژێكی گه‌نجه ویستویه‌تی شیعری من بكات به گۆرانی ، وه‌ك چۆن چه‌ندین شیعری من كراوه به گۆرانی، كچانیش كردوویانه به گۆرانی، به‌ڵام كه‌س باسیان ناكات، چونكه كچن به‌ڵام ئه‌و (كاروان عوسمان) تووشی كێشه‌یه‌ك بوو، تاوانێكی كردووه‌و سزای خۆشی وه‌رگرتووه ، له‌سه‌ر تاوانه‌كه‌ی . هه‌رمنیش هاوڕێی نه‌بووم، زۆرێك له شاعیره‌كان و پیاوه‌كان و ئافره‌تانیش له‌گه‌ڵ ئه‌م گۆرانی بێژه كه‌ئه‌و سه‌رده‌مانه تازه بوو هاوڕێی بوون، ئه‌گه‌ر هه‌ر په‌یوه‌ندییه‌ك هه‌بووه من بای ئه‌وه‌نده ئازام لێره‌وه ده‌مگووت به‌ڵی، به‌ڵام دڵنیا به كه‌هیچ شتێك نییه، خه‌یاڵی خه‌ڵكه كه به‌رامبه‌ر هه‌ركه‌سێكی ناسراو دروستی ده‌كه‌ن .\n* دواپرسیار باس له دیوانه نوێكه‌تان بكه‌ین (زمانی باڵنده‌م ده‌زانی) بۆ ئه‌م مانشێته؟\n- به‌ڵێ هه‌رده‌م شیعره‌كان هی ئه‌و دیوانه‌و دیوانه‌كانی تریش ئه‌و پرسیارانه‌یان هێناوه‌ته ئاراوه كه بۆچی چۆن زمانی باڵنده‌ت ده‌زانی؟ ده‌بێ شیعره‌كه بخوێنیته‌وه بۆ ئه‌وه‌ی بزانیت یاری كردنێكه به زمان ،به وشه، به‌هۆی خوێندنه‌وه‌یه‌كی زۆر له بواره‌كانی ئه‌ده‌بیات و مێژووی وڵاته‌كه‌ی خۆمان كاریگه‌ری له‌سه‌رمان هه‌بووه ئه‌م پرسیارانه‌ی دروست كردووه .\nله شیعره‌كانما باڵنده‌ش به‌لای منه‌وه هێمایه بۆ ئازادی كه له‌لای هه‌مووشمان ئه‌و مانایه وایه، بۆیه ده‌ڵێم زمانی ئه‌و سیمبوله‌ی ئازداییه‌م ئه‌زانی زمانی ئه‌و جوانییه‌م ئه‌زانی ، زۆر سیفه‌ت كه‌تۆ له باڵنده ده‌یبینیته‌وه ،كه سنووره‌كان نازانێ، ئه‌فڕێ به ئاسمانێك كه هه‌مووی به‌خۆی ئه‌زانێت و دڵی پڕه له خۆشه‌ویستی بۆ هه‌مووان.\nده‌قی تێكستی "زمانی باڵنده‌م ده‌زانی" له نووسینی شاعیر كه‌ژاڵ ئه‌حمه‌د\nله‌م وڵاته رووگرژه‌یا\nسه‌رم له ده‌رگا ده‌ربێنم\nجارێك به‌كراسێكی سه‌وز‌و\nبه ته‌نووره‌یه‌كی گوڵ وردی به‌هاره‌وه.\nجارێكیش به تیشێرتێكی\nله گه‌رمادا پڕوكاوی هاوینه‌وه.\nبه‌نیگایه‌كی زه‌رد هه‌ڵگه‌ڕاوی پایزه‌وه.\nبه‌پاڵتۆ ئاودامانییه‌كه‌ی زستانه‌وه،\nرووخۆشانه سڵاو ده‌كه‌ن.\nكه نازانێ دانیشتن و\nهه‌ر باڵنده‌ی ده‌نگخۆش نه‌بێ!\nله‌م وڵاته ده‌ست به‌خورما و\nهه‌ر خوێندنه‌وه و\nنووسینه‌وه‌ی مه‌راق نه‌بێ!\nبه‌چه‌پكێ خه‌یاڵی سه‌وزی\nسه‌رنه‌كه‌مه سه‌ر سه‌رین!\nله‌م خه‌ونه كابوسه‌دا!!\nنه‌خێر.. ناتوانم رێگایه‌ك بدۆزمه‌وه\nله‌م شه‌وه رووناكه كوێره‌دا!!\nله‌م وڵاته، ترش‌و تاڵ و مۆنه‌دا.\nدره‌ختی غه‌ریبیی، هه‌ر غه‌ریبیی ده‌گرێت.\nبه‌یانی زوو بمبینه له گه‌له‌ریی شار\nچۆن مێزێكم داناوه و\nگه‌زۆی تۆفیقی حه‌ڵواچی\nده‌مه‌وێت ئه‌و خه‌ڵكه‌ش\nهه‌روه‌كو خه‌ڵكی لای خۆمان\nشیرین شیرین بچنمه‌وه.\nزیاد له پێویست جدییه‌دا\nكه هه‌ر وه‌كو ده‌ریای مردوو\nویقاری مه‌له‌وانه‌كانیشی تێكنادات!\nیان بابه‌گوڕگوڕی كه‌ركووك\nیان په‌ڕه‌سێلكه‌ی سه‌رشێتی\nشێخی چۆلیی پیره هه‌ولێر\nیان شندۆخانه‌كه‌ی دهۆك بم.\nداری خورما‌و زه‌یتوونه‌دا\nیان ئه‌ڵوه‌نه‌كه‌ی خانه‌قین،\nهه‌نجیری هیران و نازه‌نین\nیان رێواسی قه‌ندیل بم.\nمن له‌وڵاتی جه‌ڕه‌ش و\nقه‌ڵای عه‌جلون و\nله‌سه‌ر پشكۆ ده‌مكراوی\nكه‌نار به‌حره‌كه‌ی چوارقوڕنه\nیان كه‌پرێكی سه‌یرانگای دوكان بم.\nزۆر حه‌ز ده‌كه‌م\nپیاسه‌یه‌كی پاركی ئازادیی\nیان شه‌قامێكی بازاڕی\nجووت قاوه بم.\nله‌چاڤی لاند، یان\nوه‌كو گیایه‌كی كه‌لله‌ڕه‌ق\nله‌سه‌ر به‌رده‌ڵان ده‌ڕوێم و\nپه‌ل بۆ خاكی به‌یار ده‌كوتێ\nڕه‌گی بیر و\nله‌م وڵاتی تاجه‌دا\nرۆژێك له رۆژان\nوڵاتی منیش مه‌لیكی هه‌بوو\nئه‌و بێ تاج بوو\nبێ ده‌وڵه‌ت بوو\nبه‌ڵام مه‌لیكی كوردستانی ناوبوو،\nئه‌و شێخ مه‌حمودی حه‌فید بوو.\nچه‌ند مێژوویه‌كی ره‌نجه‌ڕۆم؟!\nمن كه هاتم:\nزمانی باڵنده‌م ده‌زانی\nسپیده ده‌چوومه سه‌ربان\nجامێك ئاوم داده‌نا و\nكه‌وچكێك له چاوه‌ڕوانی.\nسلێمان بووم وه‌ختی خۆی،\nده‌وریان ته‌نیم به‌گومان.\nعه‌رشی شیعرم دۆزییه‌وه و\nزویره باڵنده كه نادوێ\nپه‌سته زۆر په‌سته\nمن كه هاتم، ده‌متوانی گۆرانی بڵێم\nهاوارم ده‌كرد (كاڤۆلكم لێ لێ)\nیان (ئه‌ی قومری بۆ ده‌گری)\nزمانی باڵنده‌م ده‌زانی!\nله‌م وڵاته بێ خوڵقه‌دا؟!\nهه‌ر هێلانه چێده‌كه‌م\nمن كه هاتم\nده‌متوانی قسه‌ی خۆشبكه‌م\nله‌م وڵاته شه‌نگ‌و شۆخ و\nسوراوم ده‌دا له لێوی غوربه‌ت\nكڵۆیه‌ك شه‌كرم ده‌خسته\nكوا ماڵی هه‌یه ژیانم\nهه‌ر زیكه زیكه جریوه‌م\nبه‌ته‌نیا، فڕین ده‌زانم


لە هەرێم چەندین هاووڵاتیی بیانی بە تۆمەتی پەیوەندیکردنیان بە تیرۆرەوە دەستگیر کراون | دەزگاى زارى کرمانجى\nلە هەرێم چەندین هاووڵاتیی بیانی بە تۆمەتی پەیوەندیکردنیان بە تیرۆرەوە دەستگیر کراون\nلە ئەنجامی هێرشی تیرۆریستانی داعش بۆ سەر چەند ناوچەیەکی کوردستان سەدان هەزار کەس لەو ناوچانە کە کەوتبوونە ژێردەسەڵاتی داعش ڕوویان لە هەرێمی کوردستان کرد، لەو کاتەدا جیاکردنەوەی هاووڵاتیانی ئاسایی و ئەوانەی پەیوەندییان بە داعشەوە هەیە کارێکی ئاسان نەبوو و ئاستەنگی زۆری بۆ لایەنە ئەمنییەکان دروست دەکرد. بۆیە ڕێوشوێنی ئەمنی گیراوەتە بەر بۆ پاراستنی سەلامەتیی هاووڵاتیان و خودی ئاوارەکان و ڕێگانەدان بە دزەکردنی تیرۆریستان بۆ نێو هاووڵاتیان بۆ پاراستنی سەروماڵی هاووڵاتیانی هەرێم بە ئاوارەکانیشەوە، لە میانەی ئەم ڕێوشوێنانەدا لە لایەن دەزگا ئەمنییەکانی حکوومەتی هەرێمی کوردستانەوە چەندین کەس بە تۆمەتی پەیوەندییان بە داعشەوە دەستگیر کران.\nلەم بارەوە دیندار زێباری ڕێکخەری ڕاسپاردە نێودەوڵەتییەکانی حکوومەتی هەرێم ڕایگەیاند، لە دوای ساڵی 2003ەوە تیرۆریستان کوردستانیان کردبووە ئامانج بۆ ئەنجامدانی کاری تیرۆریستی و تێکدانی سەقامگیریی هەرێم و، لە دوای هێرشەکانی تیرۆریستانی داعش بۆ سەر چەند ناوچەیەکی کوردستان، هەرێمی کوردستان زیاتر کرابووە ئامانج، بەڵام بە هەوڵی لایەنە پەیوەندیدارەکانی هەرێم هەوڵەکانیان پووچەڵ کراونەتەوە و لەم بارەیەوە بە سەدان کەس بە بەڵگەوە دەستگیر کراون کە پەیوەندییان بە داعشەوە هەبووە و بەشدارییان لە شەڕەکانیشدا کردبوو و ژمارەیەکیان ئافرەت و مێردمنداڵ بوون.\nدیندار زێباری لەبارەی هەماهەنگیی نێوان حکوومەتی هەرێم و لایەنە پەیوەندیدارەکانی حکوومەتی فیدراڵەوە گوتی: "حکوومەتی هەرێم و لایەنە پەیوەندیدارەکانی حکوومەتی فیدراڵ پرۆسەیەکیان دەست پێ کرد بۆ ڕادەستکردنەوەی ئەو دەستگیرکراوانە و لەم ڕووەوە حکوومەتی هەرێمی کوردستان ئاسانکاریی زۆری کردووە، بەپێی ئەم پرۆسەیەش تا ئێستا ژمارەیەکی بەرچاو لە دەستگیرکراوانی داعش ڕادەستی بەغدا کراون، ئاماژەی بەوەش کرد ڕادەستکردنەوەی گیراوەکان بە فەرمانی دادگا پەیوەندیدارەکان بووە."\nلە ماوەی ڕابردوودا دادگای لێکۆڵینەوەی ئاسایشی هەولێر بڕیاری دا 277 بەندکراو بەپێی ماددەی سێیەم/ 7 تیرۆر ڕەوانەی دادگای لێکۆڵینەوەی نەینەوا/ تیرۆر بکرێن، ئەمەش بە چەند قۆناغێک بوو و هەر قۆناغێک لە 50 تا 55 بەندکراو پێک هاتبوو. هەروەها بەپێی بڕیاری دادگای لێکۆڵینەوەی ئاسایشی هەولێر 576 بەندکراو بەپێی ماددەی چوارەم/ 1 لە یاسای ژمارە 13ی ساڵی 2005 ڕەوانەی دادگای لێکۆڵینەوەی ڕەسافە/ بەغدا کراون و لە ڕێگای وەزارەتی ناوخۆی عێراقەوە بە فڕۆکە لە فڕۆکەخانەی نێودەوڵەتیی هەولێرەوە بە پێنج قۆناغ، لە هەر قۆناغێکدا 100 تا 120 بەندکراو ڕەوانە کراون.\nڕێکخەری ڕاسپاردە نێودەوڵەتییەکانی حکوومەتی هەرێم کوردستان گوتی: لە دوای ساڵی ٢٠١٦ چەندین هاووڵاتیی بیانی بە تۆمەتی پەیوەندیکردنیان بە تیرۆرەوە دەستگیر کراون کە خاوەنی ڕەگەزنامەی تورکی، سووری، ئێرانی، چینی، ئەمەریکی، جەزائیری و چەند وڵاتێکی دیکەن و بە تۆمەتی پەیوەندییان بە داعشەوە دەستگیر کراون و بەشێکیان ڕادەست کراونەتەوە، لەوانە ١٥ بەندکراوی بە ڕەگەز تورکی، ٣ بەندکراوی بە ڕەگەز ئەڵمانی، ٣ بەندکراوی بە ڕەگەز ڕووسی، ٢ بەندکراوی بە ڕەگەز ئازەربایجانی، هەروەها ڕۆژنامەنووسی بە ڕەگەز ژاپۆنی، "کۆسوکی سۆنیۆ کا"، بە تۆمەتی بوونی پەیوەندیی بە داعشەوە دەستگیر کرا کە لە ساڵی ٢٠٠٠ بووەتە موسڵمان و ناوی خۆی کردووەتە شامی، دواتر بە هەماهەنگی لەگەڵ حکوومەتی ژاپۆن نێردرایەوە بۆ وڵاتەکەی.\nڕێکخەری ڕاسپاردە نێودەوڵەتییەکانی حکوومەتی هەرێم سەبارەت بەو ئافرەت و منداڵانەی بە تۆمەتی تیرۆر دەستگیر کراون و سزا دراون گوتی: بەپێی ئاماری لایەنە ئەمنییەکان ٦٧٧ کەس بە تۆمەتی تیرۆر دەستگیر کراون، لەوانە 30 ئافرەت، 22یان ڕاگیراون و 8یان سزا دراون، هەروەها ٦ نەوجەوانیش بە هەمان تۆمەت ڕاگیراون. لە لایەکی دیکەوە ٣٧ بەندکراوی پیاو بە لە سێدارەدان سزا دراون، بەڵام لە ساڵی ٢٠١٩ هیچ سزایەکی لەسێدارەدان بۆ بەندکراوان دەرنەچووە.\nزێباری گوتیشی: دەزگا پەیوەندیدارەکان لە هەوڵی بەردەوامدان بۆ چارەسەرکردنی کەیسی ئەو منداڵانە و لە ساڵی 2016 لە دادگای هەولێر دەیان کەیس یەکلا بووەتەوە، سزاکانیشیان لە نێوان یەک ساڵ بۆ پێنج ساڵ بووە. هەروەها بە پشتبەستن بە ماددەی ٤٩ی یاسای پاراستنی نەوجەوانان دادوەری لێکۆڵینەوە لە ڕووداوەکانی نەوجەوانان تایبەتە بە بینینی ئەو داوایانە و لە کاتی نەبوونی دادوەری لێکۆڵینەوەی نەوجەوانان، ئەوە هەر دادوەرێکی لێکۆڵینەوە ئەو داوایە دەبینێت و لە کاتی نەبوونی دادوەری لێکۆڵینەوەش لێکۆڵەرەوەی دادوەری ئەو کارە دەکات و لە هەموو حاڵەتەکان دەستگیرکراوەکە دەچێتە بەردەم دادوەر."\nدوای دەستگیرکردنی تۆمەتباران و داواکراوان بەپێی یاسای بنەماکانی دادگاییکردنی سزای "قانون اصول محاکمات الجزائیە"، ژمارە ٢٣ی ساڵی ١٩٧١ی هەموارکراو مامەڵەیان لەگەڵدا دەکرێ. ڕێکارەکانیش بریتین لە سەلماندنی کەسایەتیی داواکراو و گومانلێکراو و دەستپێکردنی لێکۆڵینەوەکان. ئەو کەسانەی کە تەمەنیان لە ١٨ ساڵ کەمترە و گومانیان لێ دەکرێت پێشتر پەیوەندییان بە داعشەوە هەبووبێت، ئەوا وەک قوربانیی دەستی داعش مامەڵەیان لەگەڵدا دەکرێت نەک تاوانبار.\nلایەنە ئەمنییەکانی حکوومەتی هەرێم پابەندن کە زانیاری بدەنە خانەوادەی ئەو کەسانەی دەستگیر دەکرێن، چونکە بەپێی یاسای ژمارە ١٤ی ساڵی 2001ی پەرلەمانی کوردستان تەمەنی یاسایی بۆ سەپاندنی سزا ١١ ساڵە و سووکترین سزادانیش بۆ ئەو منداڵانە هۆشداریدانە بۆ سەرپێچییەکان، واتا کە سەرپێچی بکرێت هۆشداریی پێ دەدرێت ئەگەر تاوانەکە نەکەوێتە چوارچێوەی تیرۆرەوە.


وەزیری کارەبا: کاتێک دابەشکردنی درایە کەرتی تایبەت، بەڵێندەدەین نرخ لەسەر هاوڵاتی زیادنابێت – تۆڕی میدیایی خەڵک\n2020/10/20 - 2:50 PM\nئەمڕۆ سێ شەممە ٢٠ی تشرینی یەکەمی ٢٠٢٠ وەزیری کارەبای حکومەتی هەرێم لەپەڕلەمان لەگەڵ لیژنه‌ى وزه و سامانه سروشتییه‌كان کۆبۆوە و دوای کۆبوونەوەکەش ڕایگەیاند، تائێستا دابەشکردنی کارەبا بەهیچ کۆمپانیایەک نەدراوە.\nكه‌مال محه‌مه‌د، وه‌زیرى كاره‌باى حكومه‌تى هه‌رێمى لەکۆنفڕانسێکی ڕۆژنامه‌وانیدا ڕەتی کردەوە، کەوا تاوەکو ئێستا دابەشکردنی كه‌رتى كاره‌با درابێتە هیچ کۆمپانیایەک و ڕایگەیاند، ئەو بابه‌ته له پرۆسه‌ى ته‌نده‌ریندایه، لەهەمان کاتدا له ئه‌گه‌رى جێبه‌جێكردنى پرۆژه‌كه‌دا به‌ڵێن ده‌ده‌ین كه نرخ له‌سه‌ر هاووڵاتییان زۆر نابێت .\nسەبارەت بە گواستنەوەی فەرمانبەران بۆ سەر کەرتی تایبەت دەڵێت، به‌نیازین دابه‌شكردنى كه‌رتى كاره‌با بده‌ینه ده‌ست كه‌رتى تایبه‌ت، بەپێی پێویستی ئێمە هه‌رچه‌نده كارمه‌ند پێویست بێت، ده‌یخه‌ینه سه‌ر كه‌رتى تایبه‌ت واتە ئه‌و بابه‌ته به‌گوێره‌ى پێویستییه.\nوەزیری کارەبا ئەوەشی ڕەتکردەوە پارەی زۆر بۆ هاوڵاتیبان هەژمارکرابێت، چونکە ئەو پێوەرانەی کاردەکەن باوەڕپێکراون و چەندە هەژمار بکات دروستە.\nفەرمانبەرانی کشتوکاڵی گەرمیان بایکۆتی دەوامیان کرد\n2020/11/29 - 1:36 PM\nئەندامێکی پەرلەمانی کوردستان ڕایدەگەیەنێت، لە حاڵەتی جێگیرنەکردنی بڕگەی موچەى هاوڵاتییان لە بەرنامەی کاری سبەینێ پەرلەماندا، یاخود دەرفەت نەدان بە گفتوگۆ لەسەر موچەی ھاوڵاتی، ھەڵوێستی کردارییان دەبێت.\nشایان عەسکەری ئەندامی پەرلەمانی کوردستان ڕایگەیاند، دەستەی سەرۆکایەتی پەرلەمان بەرنامەی کاری دانیشتنی ڕۆژی دوو شەممەی ٢٠٢٠/١١/٣٠ داناوە، بڕگەی کێشەی موچەی ھاوڵاتیانی تێدا نییە.\nئەوەشی خستەڕوو، ژمارەی یاسایی پەرلەمانتاران واژوویان کردووە ، بۆ زیادکردنی بڕگەی موچە بۆ بەرنامەی کاری دانیشتنی سبەینێی پەرلەمانی کوردستان.\nوتیشی: دۆزینەوەی چارەسەر بۆ دۆخی خراپی موچەی ھاوڵاتیان و ڕێککەوتن لەگەڵ بەغدا، دەبێ لە پێشینەی ئەرکی پەرلەمان بێت.\nدەشڵێت: لە حاڵەتی جێگیر نەکردنی ئەو بڕگەیە لە بەرنامەی کاری سبەینێ، یاخود دەرفەت نەدان بە گفتوگۆ لەسەر موچەی ھاوڵاتی، ھەڵوێستی کرداریمان دەبێت.\n2020/11/29 - 9:45 AM\nوەزارەتی كارەبای عێراق رایگەیاند سەعاتەكانی كارەبا لە بەغدا و شارەكانی دیكە نەتوانراوە زیاد بكرێت بەهۆی كەمبوونەوەی بڕی غازی هاوردەكراو لە ئێرانەوە بۆ كارپێكردنی وێستگەكانی بەرهەم و كاری سیانە لەگەڵ كردنە ئامانجی تاوەرەكانی گواستنەوەی وزە لە باكور.\nئەحمەد عەبادی وتەبێژی وەزارەتی كارەبای عێراق بە رۆژنامەی سەباحی وتووە، وەزارەت هەوڵ دەدات بۆ زیادكردنی توانای بەرهەمهێنان لە وزە و زیادكردنی بەرهەم لە وێستگەكانی بەرهەم هێنان ، بەڵام سیستمی كارەبا لە دوو رۆژی رابردوو 3565 مێگاواتی لە ناوچەكانی باشور و ناوەڕاست و بەشێكی باكور لە دەستدا بەهۆی كەمبونەوەی بڕی غازی هەناردەكراو لە ئێرانەوە.\nرونیشیكردەوە هاوردەكردنی غاز لە ئێرانەوە بۆ ئەو ناوچانە 10 ملیۆن مەتر چوار گۆشە لە رۆژێكدا كەمیكرد كە پێشتر 25 ملیۆن مەتر چوارگۆشە بوو، كە كاریگەری كرد لە وێستگەكانی بسمایە، سەدر، قودس، كەربەلا، حەیدەریە، نەجەف، مەنسوریە، شەتی عەرەب، حلە، دیوانیە، نەجیبیە، واست، باشوری بەغدا.\nئاماژەی بەوەشكرد لە هەمان كاتدا سیستمی كارە روبەڕووی كردنەئامانجی هێڵەكانی گواستنەوە بووە لە چەند ناوچەیەك لەوانە هێڵی رەشید، بسمایە و گەیارە، موسڵ و گەیارە، كەركوك، كە بەهۆی بەشێك لە تاوەرەكانی گواستنەوە لەكار كەوتن.\nراپۆرت39 خولەک پێش ئێستا\nخەڵک – بەشی هەواڵ کەمێک پێش ئێستا کۆبوونەوەی باڵای یەکێتی و گۆڕان لەدەباشان کۆتایی هات. بڕیارە پاش کەمێکی...


هازارد زیزۆی نیگەران كردووە | دەزگاى زارى کرمانجى\nزاری كرمانجی- ئاژانسییە هەواڵییە وەرزشییەكان: دابەزینی ئاستی ئیدین هازارد لە وەرزی رابردوو بەر لەدەستپێكی ئەم وەرزە بە تایبەتی دوای ئەوەی راهێنەری هەڵبژاردەی بەلجیكا یاریزانەكەی بەهۆی خراپی باری جەستەیی لە یارییەكانی هەڵبژاردەی وڵاتەكەی دوور خستەوە، زێدانی راهێنەری ریالی شۆك كرد.\nبەرنامەی ئیل چێرنیجیتۆی تەلەفزیۆنی ئیسپانیا لە راپۆرتێكی تایبەت بە هازارد نهێنییەكانی ئاشكرا كرد كە هۆكاری ئەوەیە هازارد ئاستی دابەزێت و كێشیشی زیاد بكات، بەپێی راپۆرتەكە هازارد لەگەڵ هاتنی بۆ ئیسپانیا هیچ بایەخێكی بە رێكخستنی ژەمەكانی خواردن و جۆرەكانی نادات، بەڵكو زۆر بێ بەرنامەیی و زێدەرۆیی پێوە دیاربووە، بەهۆی ئەوەش كێشی یاریزانەكە بۆ دووەم وەرز لەسەر یەك بەشێوەیەكی بەرچاو زیادی كردۆتەوە، هەر لەبەر ئەم هۆكارەكەش (مارتینێز) ی راهێنەری بەلجیكا یاریزانەكەی لە یارییەكانی بەلجیكا دوور خستەوەو یاری پێ نەكرد، لە وەڵامی هۆكارەكەش بە رۆژنامەنووسانی گووت" كە ئەو لە رووی جەستەیی هیچ ئامادە نییە بۆ ئەوەی یاری بكات.\nلە درێژەی راپۆرتەكە هاتووە ئەو هەواڵانە زێدانی راهێنەری ریال مەدرید یەكجكار نیگەران كردوە، بۆیە زیزۆ پێی راگەیاندوە كەدوای ئەوەی وەرزی پارساڵ بەهۆی پێكان و كێشەی دیكە هیچی بۆ یانەكە نەكرد، نابێت ئەم وەرزەش بەم شێوەیە بڕوات و ئاگاداری یاریزانەكەی كردوە بەوەی كە پێویستە زۆر بە جددی بایەخ بەخۆی بدات تا بتوانێت ئاستی پێویست پێشكەش بكات.\nجێی ئاماژە پێكردنە هاتنی هازارد بۆ ریال مەدرید تێچوونی بە مووچەكانەوە دەگاتە سەرووی 150 ملیۆن یۆرۆ، وێرای ئەوەش یاریزانەكە هیچ سوودێكی ئەوتۆی بۆ ریال مەدرید نەبووەو تەنانەت نەیتوانی لە وەرزی رابردوو هیچ كاریگەرییەكی ئەرێنی لەسەر یانەكەی درووست بكات.


ڕێکخراوی دادپەروەری بۆ ئێران: بێتاوان خۆنیشاندانی کۆماری ئیسلامی لە تێرۆری میکۆنۆسدا، بە پشتبەستن بە گێڕانەوەکانی تێرۆریستێک\nئاژانسی کوردپا: بیاڤی هونەری ڕێکخراوی بانگەشەی ئیسلامی حکوومەتی ئێران، کتێبێکی سەبارەت بە تێرۆری میکۆنۆس بە پشتبەستن بە گێڕانەوەکانی کازم دارابی، یەکێک لە مەحکوومکراوانی تێرۆری میکۆنۆس بڵاو کردەوە.\nڕۆژی دووشەممە، ٢٥ی ڕێبەندان، کتێبی "نقاشی قهوەخانە"، سەبارەت بە تێرۆری میکۆنۆس بە پشتبەستن بە گێڕانەوەکانی کازم دارابی، ڕێکخەری عەمەڵیاتی تێرۆری میکۆنۆس ڕوونوێنی کرا و دارابی ئیدعای ئەوەی کردووە، کە ناوبراو و دەوڵەت لەو تێرۆرەدا، دەستیان نەبووە.\nکازم دارابی، بە بەشداریی لە پریسکۆنفڕانسێکدا بۆ ناساندنی ئەو کتێبە وتوویەتی: دەزگای قەزایی، ڕۆژنامەکان و بەرپرسانی ئەوکاتی وڵاتی ئاڵمان تەواوی هەوڵی خۆیان دا، کە تێرۆری ڕێستۆرانی میکۆنۆس بخەنە ئەستۆی من. گرینگ ئەوە بووە کە تەنیا یەک ئێرانی لەو کارە بە تاوانبار ناسێندرا و لە ڕاستیدا، ئامانج بەرپرسان و نیزامی ئێران بوو.\nڕێکخراوی دادپەروەری بۆ ئێران دژکردەوەی خۆی سەبارەت بە ئیدعاکەی کازم دارابی نیشان دا و ڕایگەیاندوو: "ئەو ئیدعایە لە کاتێکدا باس دەکرێ کە لە ماوەی دادگاییەکی چەند ساڵە، دادگای میکۆنۆس بە پشتبەستن بە دوایین "ڕاوێژەکان" دەرکەوتووە کە "تێرۆریستان" بۆ ئەنجامدانی "تێرۆر"، لە ماڵی کازم دارابی تەگبیریان کردووە. ناوبراو بە زیندانی هەتاهەتایی مەحکووم کراوە. ئەم دادگایە، هەروەها بە ئاشکرا وەزارەتی ئیتلاعاتی بە بەرێوەبەری ئەنجامدانی ئەو عەمەڵیاتە تێرۆریستییە ناوزەد کرد.\nهەروەها ئەو ڕێکخراوە مافی مرۆڤییە، بڵاوکردنەوەی ئەم کتێبەی هەوڵێک بۆ "بێگوناحبوونی کۆماری ئیسلامی لە تێرۆری میکۆنۆس" زانیوە.\nتێرۆری میکۆنۆس لە ٢٦ی خەرمانانی ساڵی ٧١ی هەتاویدا، لە ڕێستۆرانتێکدا هەر بەم ناوە لە شاری برلین ڕووی دا، کە لەو ڕووداوەدا دوکتور سادق شەرەفکەندی سکرتێری ئەوکاتی حدکا، فەتاح عەبدولی نوێنەری ئەم حیزبە لە ئورووپا، هۆمایوون ئەردەڵان نوێنەری حدکا لە وڵاتی ئاڵمان و نووری دێهکوردی چالاکی سیاسی تێرۆر کران.\nدادگای میکۆنۆس لە ماوەی ٣ ساڵدا، بە گرتنی ٢٤٧کۆبوونەوە و هەروەها شایەتیدانی ١٧٦ کەس لەسەر دۆسییەی تێرۆر لە ڕێستۆرانی میکۆنۆسی ئەنجام دا و حکوومەتی ئێرانی بە "تێرۆریزمی دەوڵەتی" مەحکووم کرد.\nسه‌رچاوه http://www.kurdpa.net/sorani به‌سته‌ری بابه‌ت http://www.kurdpa.net/sorani/dreje/75979


هه‌له‌و واشنتۆن: عێراق ڕووه‌و دیموکراسی یان دیکتاتۆری\nله سه‌رو به‌ندی پێکهێنانی ئه‌م حکومه‌ته‌ی ئێستای عێراقدا ، زۆر جار به‌رگوێمان ده‌که‌وت یان به‌ر چاومان ده‌که‌وت که نوری ئه‌لمالیکی سه‌ره‌ک وه‌زیری عێراق له هه‌نگاو ناندایه به ئاڕاسته‌ی تاکڕه‌وی و به‌ده‌ستهێنانی ده‌سه‌ڵاتی ڕه‌ها.\nله ده‌می یه‌که‌م گه‌ڕی پۆسته‌که‌یدا وه‌ک سه‌ره‌ک وه‌زیر هه‌مان جۆر ڕوانین هه‌بوون به‌ڵام که‌متر و هێور تریش.\nله‌گه‌ڵ گرفته ئاسایشیه‌کانی عێراقدا، هه‌روادێ و کێشه سیاسیه‌کانی ئه‌م وڵاته به‌شه‌ڕ وێرانبووه  پانتاییه‌کی به‌رین تر له بواری سیاسیدا داگیر ده‌کات.\nپێشتر ناکۆکیه سیاسیه‌کان وه‌ک ده‌گوترا له نێوان لیستی ده‌وڵه‌تی یاسای دکتۆر نوری ئه‌لمالیکی سه‌ره‌ک وه‌زیری عێراق و لیستی ئه‌لعێراقیه‌ی دکتۆر ئه‌یاد عه‌لاوی بووه ، به‌ڵام ئێستا وا پێده‌چێت ده‌روازه‌ی قه‌یرانێکی تری سیاسی له‌گه‌ڵ کوردیشدا کرابێته‌وه.\nبه‌رنوسی یاسای نه‌وت و گاز وه‌ک باس ده‌کرێت سه‌رچاوه‌ی سه‌ره‌کی ئه‌م ئاڵۆزیه سیاسیه‌ی نێوان هه‌ولێر و به‌غدایه له‌گه‌ڵ ژماره‌یه‌ک له مه‌سه‌له‌کانی تری وه‌ک ناوچه جێناکۆکه‌کان ، هێزی پێشمه‌رگه ، بودجه، به‌ڵام له جێی خۆیدایه بپرسین ئایا هه‌ر ئه‌وانه کێشه‌کانن یان فاکته‌ری تر هه‌ن ئه‌م مه‌سه‌لانه ده‌جوڵێنن؟\nبه‌غدا چیی له هه‌رێمی کوردستانی عێراق ده‌وێت؟\nئایا ئه‌م هه‌ل و مه‌رجه‌ی عێراق پێویستی به داڕشتنه‌وه‌ی نه‌خشه‌ی سیاسی وڵاته‌که هه‌یه یان نا؟\nچ شتێکه وا له مالیکی ده‌کات به‌ره‌و تاکڕه‌وی بڕوات؟\nئایا مالیکی له ناو شیعه‌کانی عێراقدا ئه‌و جۆره هێزه‌ی هه‌یه بتوانێت هه‌موویان قایل بکات؟\nکه ده‌زانرا نوری ئه‌لمالیکی سه‌ره‌ک وه‌زیری عێراق ڕووه‌و دیکتاتۆری ده‌ڕوات ، ئه‌ی بۆچی کورد بووه هاوپه‌یمانی و حکومه‌تی له‌گه‌ڵ پێکهێنا؟\nبه‌ڵێن ساڵح له به‌رنامه‌ی ئه‌م هه‌فته‌یه‌ی هه‌له‌و واشنتۆندا پرسی ڕه‌وشی عێراق و دۆزی کوردی له‌م وڵاته‌دا له‌گه‌ڵ میوانه‌کانیدا خسته به‌ر باس و لیکۆڵینه‌وه.\nدکتۆر موحه‌مه‌د کیانی ، ئه‌ندامی په‌رله‌مانی عێراق له‌سه‌ر لیستی بزوتنه‌وه‌ی گۆڕان.\nڕێبین ڕه‌سوڵ، نوسه‌ر و لێکۆڵه‌ره‌وه.\nده‌توانن له ڕێی کلیککردنی ئه‌و فایله ده‌نگیانه‌وی سه‌ره‌وه گوێبیستی ته‌واوی به‌رنامه‌که بن که ماوکه‌ی خوله‌که.


هەواڵ / کوردستان :: پێش 3 هەفتە  :: 262 جار بینراوە\nبڕیارە شاندێكی حكومەتی هەرێمی كوردستان بەسەرپەرشتی وەزیری دارایی و شاندێك سەردانی بەغدا بكات و گفتوگۆ لەسەر نەوت و بودجەی هەرێمی كوردستان لە پڕۆژەیاسای بودجەی ساڵی 2020ی عیراق بكەن.\nهێڤیدار ئەحمەد جێگری سەرۆكی لیژنەی دارایی لە پەرلەمانی كوردستان (ئەمڕۆ یەكشەممە 20ی تشرینی یەكەمی 2019) بە دواڕۆژی ڕاگەیاند "بەمنزیكانە شاندێكی حكومەتی هەرێم كە وەزیری دارایی سەرۆكایەتی دەكات، سەردانی بەغدا دەكەن و گفتوگۆ لەسەر مەسەلەی نەوت و پشكی هەرێم لە پڕۆژەیاسای بودجەی 2020ی عیراق دەكەن".\nوتیشی: "حكومەتی هەرێم بودجەی خەمڵێندراوی ڕەوانەی بەغدا كردووە و هەموو وردەكارییەكانی خەرجی و داهاتە جۆراوجۆرەكانی تێدایە".\nئەو ئەندامەی پەرلەمانی كوردستان وتیشی: "ڕێككەوتن لەگەڵ بەغدا نزیكە، بەڵام بەهۆی ئەو خۆپیشاندان و گرژی و ئاڵۆزییانەی لە عیراق ڕوویاندا كاریگەری لەسەر درەنگ كەوتنی ئەنجامدانی كۆبوونەوەكانمان درووستكردووە، بەڵام لەئێستادا ڕەوشەكە ئاسایی بووەتەوە و كۆبوونەوەكان بۆ گەیشتن بەڕێككەوتن دەستیان پێكردووەتەوە".\nهێڤیدار ئەحمەد ئەوەشی ڕوونكردەوە، بەهیچ شێوەیەك مەترسی لەسەر بڕین و دواكەوتنی مووچەی فەرمانبەرانی هەرێم نییە و ئەگەر ڕێكیش نەكەوین، بەوشێوەیەی ئێستا هاتنی مووچە بەردەوام دەبێت".\nڕۆژی 3ی ئەیلولی 2019 حكومەتی هەرێمی كوردستان دوو لیژنەی تایبەتی بۆ گفتوگۆكردن لەگەڵ بەغدا پێكهێنا و لەئێستادا لیژنەكان بۆ گفتوگۆ لەگەڵ بەرپرسانی حكومەتی عێراق لە رۆژەڤدان و بەوتەی بەرپرسانی حكومەت پێش هاتنی ساڵی نوێ دەگەنە ڕێككەوتن.


په‌رتوکا پیرۆز » 1 تیمۆتاوس » به‌شێ 6\nدەربارەی رەفتارا بەنیان\nهەمی یێن كو د بن نیركێ[a] بەنیاتیێ دا، بلا خودانێن خۆ هەژی هەمی رێزگرتنێ ببینن، دا ب خرابی بەحسێ ناڤێ خودێ و فێركرنا مە نەهێتە كرن.\nئەوێن خودانێن وان د باوەردار، بلا ژ بەر برایینیێ رێزگرتنا وان كێم نەكەن، لێ بلا پتر خزمەتا وان بكەن، چنكو ئەوێن مفای ژ خزمەتا وان وەردگرن، باوەردار و خۆشتڤینە.\nفێركرنێ و هاندانێ ب وان هەمی تشتان بكە.\nراسپاردەیێن پاولۆسی ژ بۆ تیمۆتاوسی\nئەگەر ئێك فێركرنەكا دی فێری خەلكی دكەت و ل گەل پەیڤێن ساخلەم یێن خودانێ مە عیسایێ مەسیح و فێركرنا ل دویڤ خودێترسیێ رێك ناكەڤیت،\nئەڤە ئەو كەسەكێ دفنبلندە و تشتەكی تێناگەهیت. ئەو نەساخێ گەنگەشەیێ و شەڕەدەڤێیە، كو دبنە ئەگەرێ زكڕەشی، هەڤڕكی، بوهتان، گۆمانێن خراب\nو گەنگەشەیێن بێ دویماهی، ئەڤ هەمی تشتە ژ مرۆڤێن زێهنێ وان پویچ بووی و راستی ل نك نەمای پەیدا دبن. ئەو هزر دكەن خودێترسی رێكە بۆ قازانجكرنێ.\nراستە، خودێترسی قازانجەكێ مەزنە، ئەگەر مرۆڤ ل سەر تشتێ وی هەی یێ رازی بیت،\nچنكو مە تشتەك نەئینایە جیهانێ و ئەم نەشێن تشتەكی ژێ ببەین.[b]\nئەڤجا ئەگەر مە خوارن و جلك هەبن، بلا ئەم ب وان د رازی بین.[c]\nلێ ئەوێن دڤێن دەولەمەند ببن، ئەو دكەڤنە تاقیكرنێ و خەفكێ و گەلەك ئارەزوویێن بێئاقلانە و زیانبەخش، یێن مرۆڤی د وێرانكرنێ و ژناڤچوونێ دا نقووم دكەن،[d]\nچنكو حەزژێكرنا پارەی رەها هەمی خرابیانە. ژ ڤێ حەزژێكرنێ هندەكان خۆ تێ وەركر و ژ باوەریێ ڤاڕێبوون و گەلەك برین ل خۆ كرن.\nلێ تۆ، هەی مرۆڤێ خودێ، ژ ڤان تشتان بڕەڤە و بكەڤە دویڤ راستداریێ، خودێترسیێ، دلسۆزیێ، حەزژێكرنێ، خۆڕاگریێ و دلنەرمیێ.\nد خەباتا باش یا باوەریێ دا خۆ بوەستینە و خۆ ب ژیانا هەروهەر ڤە بگرە، ئەوا تۆ بۆ وێ هاتیە گازیكرن و تە ل بەرامبەر گەلەك شاهدان شاهدەییا باش بۆ وێ دای.\nل بەرامبەر خودێ، ئەوێ ژیانێ ددەتە هەمیان و ل بەرامبەر مەسیح عیسای، ئەوێ ل بەرامبەر پیلاتۆسێ پونتی شاهدەییا باش دای، تە رادسپێرم[e]\nكو تۆ ڤێ فەرمانێ بێكێماسی و بێگازندە ب جهـ بینی، تا دیاربوونا خودانێ مە عیسایێ مەسیح.\nخودێ دێ دیاربوونا وی د دەمێ خۆ یێ دەستنیشانكری دا ئاشكرا كەت، ئەو خودایێ هەژی پەسنێ[f] و سەروەرێ ئێكانە، پاشایێ پاشایان و خودانێ خودانان،\nئەوێ ب تنێ وی نەمری هەی، د رۆناهیەكێ دا ئاكنجیە كو كەس نەشێت خۆ نێزیك بكەت، ئەوێ كەسێ نەدیتی و كەس نەشێت ببینیت، رێز و سەروەریا هەروهەر بۆ وی بن! ئامین.[g]\nدەولەمەندێن ڤێ جیهانێ راسپێرە، كو د دفنبلند نەبن و هیڤیا خۆ ب دەولەمەندیا نە مسۆگەر ڤە گرێ نەدەن، لێ هیڤیا خۆ ب خودێ ڤە گرێ بدەن، یێ هەمی تشتان ب زێدەیی ددەتە مە، دا خۆشیێ ژێ وەرگرین.[h]\nوان راسپێرە كو باشیێ بكەن، ب كریارێن باش د دەولەمەند بن، د مەرد بن و بۆ پشكداریێ ژ مالێ خۆ ل گەل كەسێن دی د ئامادە بن.\nهۆسا دێ بۆ خۆ گەنجینەیەكێ عومبار كەن كو بۆ پاشەڕۆژێ بنیاتەكێ باش بیت، دا ژیانا راستەقینە ب دەست خۆ ڤە بینن.\nراسپاردەیا دویماهیێ و سڵاڤ\nهەی تیمۆتاوس! ئەو تشتێ ب تە هاتیە راسپاردن[i] بپارێزە، خۆ ژ پڕبێژیێن نەپیرۆز و هەڤدژیێن ناڤێ ‹زانین› ب درەو ل سەر هاتینە دانان، دویر بئێخە،\nئەوا هندەك ب دویڤ كەفتین و ژ باوەریێ ڤاڕێ بووین.\nكەرەم ل سەر هەوە بیت.\na. 6:1 q نیرك: ئەو دارە یێ ستۆیێ گایێن جۆتی ب هنجاڕی ڤە گرێ ددەت.\nb. 6:7 ئەیوب 1:21\nc. 6:8 پەند 30:8\nd. 6:9 پەند 23:4؛ 28:22\ne. 6:13 یوحەننا 18:37\nf. 6:15 q پەسن: مەدح و سەنا\ng. 6:16 دەركەفتن 33:20\nh. 6:17 زەبوور 62:10\ni. 6:20 مەبەست پێ مزگینیا مەسیحیە. بنێڕە 2 تیمۆتاوس 1:14


منداڵێكی سه‌یر - Yeane.Org ماڵپەری یانی\nماڵپه‌ڕی (سبیل) بڵاویكرده‌وه، دوێنی له‌فه‌ڵه‌ستین منداڵێك له‌دایك بوه، كه وشه‌ی (الله) له‌سه‌ر گوێچكه‌ی ده‌ركه‌وتوه.\nئه‌و منداڵه كه خه‌ڵكی ناوچه‌ی (تقوع)ه له‌نێوان شاری (به‌یت له‌حم‌و خه‌لیل)، وشه‌ی (الله) له‌سه‌ر گوێچكه‌ی چه‌پی ده‌ركه‌وتوه.\n(عه‌مار سه‌لیم جیرین) باوكی منداڵه‌كه وتی:”دوای چه‌ند كاتژمێرێك له‌له‌دایكبونی منداڵكه‌م، كه ناوی (ئه‌لیاس)ه، له ناكاو گوێچكه‌یم بینی، كه وشه‌ی (الله)ی له‌سه‌ر ده‌ركه‌وتبوو.


سێکس له‌گه‌ڵ ئێسقانی مرۆڤدا ده‌کات\nسێکس له‌گه‌ڵ ئێسقانی مرۆڤدا ده‌کات\nئه‌و ژنه سویدیه‌ی، كه خولیای سێكس كردن بوه له‌گه‌ڵ ئێسقانی مرۆڤدا و مانگی نۆی ئه‌مساڵ ئێسك و پروسكی 6 كه‌سی مردو له ماڵه‌كه‌یدا دۆزرایه‌وه، له‌لایه‌ن دادگاوه به 2 ساڵ زیندانی حوكم درا.\nئاره‌زوی کڕینی ئێسک و پروسکی مرۆڤ گفتوگۆیه‌کی زۆری له نێو رۆژنامه و شه‌قامی سویدا دروست کردوه، به‌پێی بۆچونی به‌شێک له رۆشنبیران و رۆژنامه‌نوسانی ئه‌و وڵاته مافی هه‌مو تاکێکه ئێسک و پروسکی مرۆڤ بکڕێت، به مه‌رجێک تاوان یاخود بێ ڕێزیان پی نه‌کات. ئه‌و ژنه ٣٧ ساڵه‌ش زۆربه‌ی ئێسک و پروسکه‌کانی له وڵاتانی ئه‌سکه‌نده‌نافیا و رۆژهه‌ڵاتی ناوه‌ڕاست و کینیا کڕیوه. پێشتریش یه‌ک جار فه‌قه‌راتی مردویه‌کی به بڕی ٢٠٠٠ کرۆن، که نزیکه‌ی ٢٥٠ دۆلاری ئه‌مریکی ده‌کات به که‌سێکی تر له شاری ئوپساڵا فرۆشتوه.\nمانگی نۆی ئه‌مساڵ له شاری یۆتۆبۆری وڵاتی سوید ئێسك و پروسكی 6 مردو له لایه‌ن پۆلیسی سویده‌وه له ماڵی ئه‌و ژنه‌دا دۆزرایه‌وه. 20ی ئه‌م مانگه‌ش له‌لایه‌ن دادگای ئه‌و وڵاته‌وه به دو ساڵ زیندانی حوکم درا، هۆکاری زیندانیكردنیشی له‌به‌رئه‌وه نیه ئێسک و پروسکی مرۆڤ له ماڵه‌که‌یدا دۆزراوه‌ته‌وه، به‌ڵکو له به‌ر بێ رێزیه به‌رامبه‌ر مافی مردو، واتا سێکس کردنه له گه‌ڵ ئێسقانی مردوه‌کاندا بێ ئاره‌زوی خۆیان، ئه‌مه‌ش ناگونجێت له‌گه‌ڵ یاساکانی سوید و مافی رێزلێنان له مردوه‌کان. به گوێره‌ی یاسای سوید هه‌ر که‌سێک بی رێزی به مردو بکات له هه‌ر شوێنێک بێت، ئه‌وا به پێی یاسا سزا ده‌درێت.\nئانا، کچێکی دراوسێی ئه‌و ژنه، ده‌گێڕێته‌وه، كه ئه‌و ژنه ٣٧ ساڵه له ماڵه‌که‌ی خۆیدا پێش یه‌ک ساڵ سکێلێت و ئێسک و پروسکی مردوی بۆ یه‌که‌مین جار نیشان داوه،. جارێکیش داوای له ئان کردوه سێکسی له‌گه‌ڵدا بکات به مه‌رجێک خۆی رۆڵی مردو ببینێت، واتا خۆی بکات به مردو، ئاناش زۆر ترساوه و ره‌تیكردوه‌ته‌وه.